#789: Imam Berpaling Kepada Makmum Selepas Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Saya perhatikan, sebahagian imam akan berpaling menghadap kepada makmum apabila selesai memberi salam ketika solat. Adakah terdapat panduan daripada Nabi SAW berkenaan hal ini? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Galakan Zikir dan Doa Selepas Solat Fardhu
Pada asasnya, berzikir dan berdoa selepas solat fardu adalah amalan yang digalakkan. Ini adalah berdasarkan beberapa riwayat hadis dan athar berkaitan galakan dan kelebihan amalan zikir dan berdoa selepas solat fardhu. Antaranya, hadith daripada Abu Umamah R.A, beliau berkata bahawa Rasulullah pernah ditanya tentang apakah doa yang paling didengari. Lalu Rasulullah SAW menjawab:
جَوْفَ اللَّيْلِ الْآخِرِ وَدُبُرَ الصَّلَوَاتِ الْمَكْتُوبَاتِ
Maksudnya:
“(Doa yang paling didengari ialah) ketika satu pertiga malam yang terakhir dan ketika selesai solat fardu.”
[1]
Dalam hadith yang diriwayatkan daripada Ibn Abbas R.Anhuma, beliau berkata:
أَنَّ رَفْعَ الصَّوْتِ بِالذِّكْرِ حِينَ يَنْصَرِفُ النَّاسُ مِنَ الْمَكْتُوبَةِ كَانَ عَلَى عَهْدِ النَّبِىِّ -صلى الله عليه وسلم-كُنْتُ أَعْلَمُ إِذَا انْصَرَفُوا بِذَلِكَ إِذَا سَمِعْتُهُ
Maksudnya:
“Terangkatnya suara (kuat) ketika berzikir adalah apabila orang ramai selesai menunaikan solat fardu. Ianya berlaku pada zaman Rasulullah saw. Maka aku tahu jika mereka selesai menunaikan solat adalah ketika aku mendengar suara mereka berzikir.”
[2]
Thauban R.A pula meriwayatkan dengan katanya:
كَانَ رَسُولُ اللَّهِ -صلى الله عليه وسلم- إِذَا انْصَرَفَ مِنْ صَلاَتِهِ اسْتَغْفَرَ ثَلاَثًا وَقَالَ  اللَّهُمَّ أَنْتَ السَّلاَمُ وَمِنْكَ السَّلاَمُ تَبَارَكْتَ ذَا الْجَلاَلِ وَالإِكْرَامِ
Maksudnya: “
Rasulullah SAW apabila selesai menunaikan solat Baginda beristighfar sebanyak 3 kali seraya menyebut
  : اللَّهُمَّ أَنْتَ السَّلاَمُ وَمِنْكَ السَّلاَمُ تَبَارَكْتَ ذَا الْجَلاَلِ وَالإِكْرَام.”
[3]
Daripada al-Mughirah bin Syu’bah R.A, beliau menulis surat kepada Mu’awiyah:
أَنَّ رَسُولَ اللَّهِ -صلى الله عليه وسلم- كَانَ إِذَا فَرَغَ مِنَ الصَّلاَةِ وَسَلَّمَ قَالَ : لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَىْءٍ قَدِيرٌ اللَّهُمَّ لاَ مَانِعَ لِمَا أَعْطَيْتَ وَلاَ مُعْطِىَ لِمَا مَنَعْتَ وَلاَ يَنْفَعُ ذَا الْجَدِّ مِنْكَ الْجَدُّ
Maksudnya: “
Bahawa Rasulullah SAW apabila Baginda selesai menunaikan solat Baginda mengucapkan
 : لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَىْءٍ قَدِيرٌ اللَّهُمَّ لاَ مَانِعَ لِمَا أَعْطَيْتَ وَلاَ مُعْطِىَ لِمَا مَنَعْتَ وَلاَ يَنْفَعُ ذَا الْجَدِّ مِنْكَ الْجَد
[4]
ّ
Kata Ibn Zubair:
“Rasulullah SAW mengucapkannya setiap kali selepas menunaikan solat.”
Daripada Abu Hurairah R.A, beliau berkata bahawa Rasulullah SAW bersabda:
مَنْ سَبَّحَ اللَّهَ فِى دُبُرِ كُلِّ صَلاَةٍ ثَلاَثًا وَثَلاَثِينَ وَحَمِدَ اللَّهَ ثَلاَثًا وَثَلاَثِينَ وَكَبَّرَ اللَّهَ ثَلاَثًا وَثَلاَثِينَ فَتِلْكَ تِسْعَةٌ وَتِسْعُونَ وَقَالَ تَمَامَ الْمِائَةِ لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَىْءٍ قَدِيرٌ غُفِرَتْ خَطَايَاهُ وَإِنْ كَانَتْ مِثْلَ زَبَدِ الْبَحْرِ
Maksudnya:
“Sesiapa yang bertasbih pada setiap kali selepas solat sebanyak 33 kali, bertahmid sebanyak 33 kali dan bertakbir sebanyak 33 kali. Kesemuanya adalah sebanyak 99 kali. Ketika mana sampai ke kali yang ke-100 dia mengucapkan
: ‘
لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَىْءٍ قَدِير
’
maka diampunkan kesalahannya walaupun dosa tersebut sebanyak buih di lautan.”
[5]
Kesemuanya riwayat ini menunjukkan bahawa amalan berzikir setiap kali selepas solat fardu adalah amalan yang sentiasa dilazimi oleh Rasulullah SAW. Imam al-Nawawi menyebut:
“Para ulama bersepakat terhadap keharusan zikir selepas menunaikan solat.”

[6]
Justeru, berdasarkan beberapa riwayat di atas, dapat kita fahami bahawa amalan zikir dan berdoa selepas solat fardu adalah satu amalan yang amat digalakkan.
Imam Berpaling ke Kanan atau ke Kiri
Berdasarkan banyak riwayat dalam masalah ini, para ulama’ menyatakan bahawa disunatkan bagi imam untuk menghadap makmum setelah solat, atau menghadap ke kanan, atau ke kiri, sepertimana dijelaskan dalam beberapa riwayat.
Diriwayatkan daripada Anas bin Malik R.A, katanya:
أَكْثَرُ مَا رَأَيْتُ رَسُولَ اللهِ صَلَّى الله عَلَيهِ وَسَلَّمَ يَنْصَرِفُ عَنْ يَمِيْنِهِ
Maksudnya: “Aku sering melihat Rasulullah SAW memalingkan wajahnya ke kanan.”
[7]
Manakala dalam riwayat Ibn Mas’ud R.A, katanya:
لَقَدْ رَأَيْتُ النَّبِيَّ صَلَّى الله عَلَيهِ وَسَلَّمَ كَثِيْرًا يَنْصَرِفُ عَنْ يَسَارِهِ
Maksudnya: “Aku telah melihat Nabi SAW sering menghadap ke kiri.”
[8]
Imam al-Nawawi berkata: Kedua riwayat itu boleh dihimpunkan dengan mengatakan bahawa Nabi SAW pada satu ketika berpaling ke arah kanan dan pada ketika yang lain, berpaling ke arah kiri. Maka masing-masing daripada kedua sahabat tersebut mengatakan apa yang menurut keyakinannya lebih sering. Hanya sahaja Ibn Mas’ud tidak menyukai adanya keyakinan untuk berpaling ke arah kanan.
[9]
Al-Hafiz Ibn Hajar berkata: Kenyataan (Imam al-Nawawi) di atas sesuai dengan athar daripada Anas yang telah disebutkan. Keduanya boleh dihimpunkan melalui cara lain, iaitu hadith Ibn Mas’ud difahami ketika solat di masjid, kerana kamar Nabi SAW berada di sebelah kirinya. Manakala hadith Anas pada keadaan selain itu, seperti ketika safar (perjalanan musafir). Apabila berlaku percanggahan antara keyakinan Ibn Mas’ud dengan keyakinan Anas, maka yang perlu dikedepankan adalah keyakinan Ibn Mas’ud, kerana beliau lebih berilmu dan lebih tua, serta lebih banyak bersama Nabi SAW dan tempatnya lebih dekat kepada Nabi SAW ketika solat daripada Anas. Di samping itu, pada sanad hadith Anas terdapat perawi yang diperbincangkan, iaitu al-Suddi. Selain itu, hadith Ibn Mas’ud telah disepakati kesahihannya, berbeza dengan hadith Anas. Hadith Ibn Mas’ud juga sesuai dengan keadaan, yakni kamar Baginda SAW berada di sebelah kiri masjid seperti yang telah dijelaskan.
Menurut al-Hafiz Ibn Hajar lagi, kedua hadith tersebut juga boleh dihimpunkan dengan cara, yakni: Orang yang mengatakan Baginda SAW sering berpaling ke arah kirinya melihat keadaan Baginda SAW ketika solat. Manakala orang yang mengatakan bahawa Baginda SAW lebih sering berpaling ke arah kanannya melihat keadaan Baginda SAW ketika menghadap makmum selepas salam sesudah solat. Dengan demikian, maka berpaling setelah solat tidak ditetapkan pada arah tertentu. Daripada sini, maka para ulama’ menyukai berpaling ke arah yang dihajatinya. Akan tetapi, mereka mengatakan bahawa apabila kedua arah itu berada pada posisi yang sama, maka arah kanan lebih utama berdasarkan keumuman hadith-hadith yang menegaskan keutamaan mendahulukan yang kanan, sepertimana hadith Aisyah dalam pembahasan tentang
taharah
.
Ibn al-Manayyar berkata: Di sini terdapat dalil bahawa perbuatan yang hukumnya sunat boleh menjadi makruh apabila tidak ditempatkan sesuai dengan kadarnya, kerana mendahulukan yang kanan disukai dalam segala sesuatu, yakni dalam perkara ibadah. Akan tetapi, kerana Ibn Mas’ud khuatir akan diyakini sebagai suatu kewajiban, maka beliau mengisyaratkan perbuatan itu boleh menjadi makruh. Wallahu a’lam.
[10]
Imam Berpaling Kepada Makmum Selepas Solat
Berdasarkan soalan di atas, memang terdapat hadith yang menunjukkan bahawa Nabi SAW melakukan hal yang sedemikian selepas daripada solat.
Daripada Samurah bin Jundub RA, katanya:
كَانَ النَّبِيُّ صَلَّى اللهُ عَلَيْهِ وَسَلَّمَ إِذَا صَلَّى صَلاَةً أَقْبَلَ عَلَيْنَا بِوَجْهِهِ
Maksudnya
: “Adapun Nabi SAW apabila selesai menunaikan solat, Baginda SAW akan berpaling dengan wajahnya ke arah kami.”
[11]
 Daripada al-Barra’ R.A, katanya:
كُنَّا إِذَا صَلَّيْنَا خَلْفَ رَسُولِ اللهِ صَلَّى اللهُ عَلَيْهِ وَسَلَّمَ، أَحْبَبْنَا أَنْ نَكُونَ عَنْ يَمِينِهِ، يُقْبِلُ عَلَيْنَا بِوَجْهِهِ
Maksudnya
: “Adapun kami telah solat di belakang Rasulullah SAW, kami amat suka untuk berada di sebelah kanannya kerana Baginda SAW akan berpaling kepada kami dengan wajahnya.”
[12]
Al-Hafiz Ibn Hajar mengatakan hadith Samurah ini zahirnya menunjukkan bahawa Nabi SAW melazimi hal tersebut. Dikatakan antara
hikmah mengadap ke arah makmum adalah untuk mengajar mereka apa yang mereka perlukan kepadanya
. Maka hal ini dikhususkan bagi sesiapa yang berada pada keadaan Rasulullah SAW iaitu bagi tujuan mengajar dan memberi peringatan.
Selain itu, dikatakan lagi antara hikmahnya adalah
agar orang yang berada di dalam masjid mengetahui bahawa solat telah selesai. Jika imam itu kekal dengan kedudukannya (mengadap ke arah kiblat) maka ini akan memberi gambaran (gambaran salah kepada makmum) seakan-akan dia (imam masih lagi di dalam solat) berada di dalam kedudukan
tasyahhud
.

[13]
Nabi SAW apabila selesai daripada solat lalu Baginda SAW akan duduk selepas daripada itu. Di samping itu, Baginda SAW menyegerakan berpaling daripadanya dan membaca apa yang telah syariatkan kepada umatnya daripada zikir-zikir dan bacaan selepas daripada solat. Nabi SAW membaca istighfar sebanyak tiga kali apabila selesai daripada memberi salam. Setelah itu Baginda SAW membaca:
اللَّهُمَّ أَنْتَ السَّلَامُ، وَمِنْكَ السَّلَامُ، تَبَارَكْتَ يَا ذَا الْجَلَالِ وَالْإِكْرَامِ
Maksudnya
: “Ya Allah, Engkau sejahtera (daripada segala keaiban) dan daripada Engkau datangnya kesejahteraan, bertambah-tambah berkat-Mu, Tuhan Yang  Maha Kuasa lagi Maha Mulia.”
Baginda SAW tidak akan duduk secara mengadap kiblat melainkan dengan kadar yang disebutkan iaitu kadar zikir di atas. Bahkan Baginda SAW akan segera berpaling kepada makmum dan kadang-kadang Baginda SAW akan berpaling ke kanan dan juga ke kiri Baginda SAW.
[14]
Penutup
Berdasarkan keterangan di atas,
kami katakan bahawa disunatkan bagi seorang imam itu untuk berpaling kepada makmumnya sama ada ke kanan, kiri atau mengadap kepada muka-muka makmumnya selepas daripada membaca sebahagian zikir sejurus selepas daripada solat.
Selain itu, dinyatakan di dalam kitab al-Mu’tamad bahawa perkara ini penting untuk dilakukan terutamanya pada solat fardhu kerana dibimbangi datang seseorang lalu duduk bersama imam kerana menyangka imam masih lagi di dalam solat. Untuk itu, hal ini akan tercapai apabila imam memalingkan wajahnya ke arah makmum atau dengan berpalingnya imam dan juga berpalingnya seseorang itu daripada kiblat.
[15]
Wallahu a’lam.
Bertarikh: 30 Mac 2022 bersamaan 27 Syaaban 1443H

[give_form id=”14962″]
[1]
 Riwayat al-Tirmizi (3499). Beliau berkata: Hadis ini adalah hadis Hasan.
[2]
 Riwayat al-Bukhari (841) dan Muslim (1346)
[3]
 Riwayat Muslim (1362)
[4]
 Riwayat al-Bukhari (844) dan Muslim (1366)
[5]

Riwayat Muslim (1380)
[6]
 Lihat
al-Azkar
,
hlm. 57
[7]
 Riwayat Muslim (708)
[8]
 Riwayat al-Bukhari (852)
[9]
 Lihat
Syarh al-Nawawi ‘ala Sahih Muslim
, 3/24
[10]
 Lihat
Fath al-Bari
, 4/630
[11]
 Riwayat al-Bukhari (845)
[12]
 Riwayat Muslim (709)
[13]
 Lihat
 Fath al-Bari,
2/334
[14]
 Lihat
 Zad al-Ma’ad,
1/285
[15]
 Lihat
 al-Mu’tamad fi Fiqh al-Syafi’i,
1/316


#79 Keutamaan Antara Kuliah atau Solat Rawatib

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Sesetengah masjid, apabila selesai kuliah Zohor, terus dilaungkan iqamah untuk didirikan solat. Adakah saya perlu berundur ke belakang untuk menunaikan solat sunat qabliyah Zohor atau terus mendengar kuliah agama sehingga selesai?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pertamanya
, sepertimana dimaklumi bahawa disunatkan bagi seseorang untuk solat sunat
qabliah
 (sebelum) Zuhur dan
ba`diah
 (selepas) Zuhur. Paling afdal ialah empat rakaat
qabliah
 dan empat rakaat
ba`diah
 manakala paling kurang ialah dua rakaat bagi
qabliah
 dan
ba`diah
. Hal ini berdasarkan hadith, Aisyah R.Anha meriwayatkan bahawa:
أَنَّ النَّبِىَّ صَلَّى اللهُ عَلَيْهِ وَسَلَّمَ كَانَ لاَ يَدَعُ أَرْبَعًا قَبْلَ الظُّهْرِ وَرَكْعَتَيْنِ قَبْلَ الْغَدَاةِ
Maksudnya:
“Nabi SAW tidak meninggalkan empat rakaat solat sunat sebelum solat Zuhur dan dua rakaat sebelum solat Subuh.”

[1]
Hadith seterusnya:
كَانَ يُصَلِّى فِى بَيْتِى قَبْلَ الظُّهْرِ أَرْبَعًا ثُمَّ يَخْرُجُ فَيُصَلِّى بِالنَّاسِ ثُمَّ يَدْخُلُ فَيُصَلِّى رَكْعَتَيْنِ
Maksudnya:
“Baginda bersolat di rumahku empat rakaat sebelum Zuhur, kemudian Baginda keluar bersolat bersama-sama orang ramai. Selepas itu Baginda masuk semula bersolat pula dua rakaat.”

[2]
Baginda juga menambah solat dua rakaat lagi selepas itu. Hal ini berdasarkan hadith, daripada Ummu Habibah R.Anha katanya, aku mendengar Nabi SAW bersabda:
مَنْ صَلَّى أَرْبَعِ رَكَعَاتٍ قَبْلَ الظُّهْرِ وَأَرْبَعًا بَعْدَهَا حَرَّمَهُ اللهُ عَلَى النَّارِ
Maksudnya:
“Sesiapa yang bersolat empat rakaat sebelum solat Zuhur dan empat rakaat sesudahnya, Allah memeliharanya daripada neraka.”
[3]

Kedua
, adalah lebih baik masjid tersebut tidak meninggalkan azan kerana azan adalah syiar Islam. Ia juga merupakan pemberitahu kepada masyarakat sekeliling bahawa waktu solat sudah masuk. Apatah lagi jika kejadian itu berlaku di masjid yang merupakan pusat kepada aktiviti keagamaan masyarakat setempat. Daripada sudut fiqh, azan itu sunat muakkad hukumnya bagi solat yang hendak dilakukan atau yang sudah luput.
[4]
Ertinya, tiada masalah sekiranya selepas habis kuliah, azan dilaungkan. Namun, kami cadangkan sebaiknya dihentikan seketika kuliah untuk azan Zuhur, kemudian disambung yang berbaki daripada kuliah. Dengan itu setiap hak penceramah dan hak solat dapat diraikan dengan harmoni.
Ketiga
, tiada masalah untuk solat qabliah dan meninggalkan ceramah itu. Baik juga jika selesai solat dan ceramah masih berlangsung, untuk bersama dengan jemaah mendengar ceramah tersebut. Berkenaan dengan solat di belakang atau di sisi ruang solat, kami berpendapat perbuatan tersebut lebih utama jika dengan itu sebagai adab dan mengelakkan gangguan kepada penceramah sekiranya kita solat di hadapan mereka.  Sebuah hadis Nabi SAW yang menjadi kaedah fiqh menyebut:
لَا ضَرَرَ وَلَا ضِرَارَ
Maksudnya:
“Tidak boleh melakukan perbuatan yang memudharatkan diri sendiri dan orang lain.”
[5]
Hal ini kami kuatkan dengan hujah Rasulullah SAW telah memerintahkan Sulaikun a-Ghatafani untuk solat Tahiyyatul Masjid sedangkan ketika itu Baginda sedang berkhutbah.
Daripada Jabir bin Abdullah, katanya:
جَاءَ سُلَيْكٌ الْغَطَفَانِىُّ يَوْمَ الْجُمُعَةِ وَرَسُولُ اللَّهِ -صلى الله عليه وسلم- يَخْطُبُ. فَجَلَسَ، فَقَالَ لَهُ: يَا سُلَيْكُ قُمْ فَارْكَعْ رَكْعَتَيْنِ وَتَجَوَّزْ فِيهِمَا – ثُمَّ قَالَ – إِذَا جَاءَ أَحَدُكُمْ يَوْمَ الْجُمُعَةِ وَالإِمَامُ يَخْطُبُ فَلْيَرْكَعْ رَكْعَتَيْنِ وَلْيَتَجَوَّزْ فِيهِمَا.
Maksudnya:
“Sulaik al-Ghatafani datang pada hari Jumaat dan Rasulullah SAW sedang berkhutbah. Lantas Sulaik masuk masjid lalu terus duduk.” Rasulullah SAW yang sedang berkhutbah lalu berkata kepadanya, “Wahai Sulaik, berdirilah. Lakukanlah solat dua rakaat. Kerjakanlah sekadar yang wajib sahaja dalam dua rakaat tersebut. Kemudian Baginda bersabda: “Jika salah seorang di antara kamu datang pada hari Jumaat dan imam sedang berkhutbah, maka lakukanlah solat dua rakaat. Namun cukupkanlah dengan yang wajib sahaja (ringkaskanlah).”
[6]
Menurut Imam al-Nawawi, antara faedah daripada hadis di atas adalah, jika seseorang memasuki masjid pada hari Jumaat dan imam sedang berkhutbah, disunatkan untuk melaksanakan solat dua rakaat tahiyyatul masjid, dan dimakruhkan terus duduk sebelum solat. Disunatkan melakukan solat tersebut dalam keadaan ringkas agar dapat mendengar khutbah setelah itu.
[7]
Kami juga menasihatkan agar imam dan jemaah tidak meninggalkan solat sunat
qabliah
 dengan terus didirikan solat selepas tamatnya kuliah untuk meraih fadilat solat sunat. Abdullah bin Mughaffal al-Muzani RA meriwayatkan bahawa Rasulullah SAW bersabda:
بَيْنَ كُلِّ أَذَانَيْنِ صَلاَةٌ، بَيْنَ كُلِّ أَذَانَيْنِ صَلاَةٌ، ثُمَّ قَالَ فِي الثَّالِثَةِ: لِمَنْ شَاءَ
Maksudnya: “
Di antara setiap dua azan (yakni azan dan iqamah) itu terdapat solat. Di antara setiap dua azan itu terdapat solat.” Kemudian baginda menyebut pada kali ketiga: “bagi siapa yang ingin melaksanakannya (menunjukkan hal itu sunat)
.”
[8]
Wallahu a’lam.
Bertarikh: 28/10/2021 bersamaan 21 Rabiul Awwal 1443H

[1]
 Riwayat al-Bukhari (1127)
[2]
 Riwayat Muslim (730)
[3]
 Riwayat Abu Daud (1269), al-Tirmizi (427), al-Nasa’ie (1816), Ibn Majah (1160), Ahmad (27403)
[4]
 Lihat
Fiqh al-Manhaji
, 1/114
[5]
 Riwayat Ibn Majah (2341) dan al-Daruqutni (4/228) serta selainnya dengan sanad yang bersambung, juga diriwayatkan oleh Imam Malik dalam
al-Muwattha’
(2/746).
[6]
 Riwayat Muslim (875)
[7]
 Lihat
al-Minhaj Syarh Sahih Muslim
, 6/146
[8]
 Riwayat al-Bukhari (627) dan Muslim (838)


#790: Zikir dalam Hati

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah zikir dalam hati juga diberi ganjaran pahala oleh Allah SWT?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Zikir adalah satu istilah yang suci dari Ilahi. Seperti yang didefinisikan oleh Syeikh Abdul Rahman al-Sa’di, zikir secara umum adalah meliputi segala perkara yang mendekatkan seseorang hamba dengan Allah SWT dari segi aqidah, pemikiran, amalan hati, amalan badan atau pujian ke atas Allah atau mempelajari ilmu berfaedah atau mengajarinya atau seumpama dengannya.
[1]
Secara khususnya pula, zikir merujuk kepada lafaz-lafaz tertentu yang disyariatkan oleh Allah SWT seperti membaca al-Qur’an, menyebut nama-nama dan sifat-sifat-Nya yang Maha Tinggi dengan bibir atau di dalam hati sebagaimana yang termaktub di dalam al-Qur’an, atau pun lafaz-lafaz yang disyariatkan menerusi lidah Rasulullah SAW yang memberi erti pujian, penyucian, pengudusan dan pengesaan terhadap Allah SWT.
[2]
Ibn ‘Allan pula menyimpulkannya sebagai apa yang kita ibadahkan berdasarkan lafaz-lafaz yang ditentukan oleh pembuat syariat (Allah SWT) bertujuan bagi mengagungkan Allah SWT dan memuji-muji-Nya.
[3]
Ini bermakna, zikir pada asasnya adalah sesuatu yang amat dituntut di dalam agama. Bahkan ayat-ayat al-Qur’an banyak menyentuh tentang perintah supaya kita berzikir kepada Allah SWT. Ada antara perintah tersebut berbentuk wajib seperti berzikir mengingati Allah SWT melalui solat lima waktu sebagaimana firman Allah SWT:
إِنَّنِي أَنَا اللَّهُ لَا إِلَهَ إِلَّا أَنَا فَاعْبُدْنِي وَأَقِمِ الصَّلَاةَ لِذِكْرِي
Maksudnya
: “
Sesungguhnya Akulah Allah; tiada Tuhan melainkan Aku; oleh itu, sembahlah akan daku, dan dirikanlah sembahyang untuk mengingati daku
.”
[4]
Manakala ayat-ayat yang menyebut tentang perintah berzikir tanpa menyebut bentuk ibadah tertentu adalah tersangat banyak. Cukup dinyatakan di sini ayat 41 dalam surah al-Ahzab yang memerintahkan kita supaya memperbanyakkan zikir kepada Allah SWT secara umum. Allah SWT berfirman dalam ayat tersebut:
يَا أَيُّهَا الَّذِينَ آمَنُوا اذْكُرُوا اللَّهَ ذِكْرًا كَثِيرًا، وَسَبِّحُوهُ بُكْرَةً وَأَصِيلًا
Maksudnya
: “
Wahai orang-orang yang beriman, (untuk bersyukur kepada Allah) ingatlah serta sebutlah nama Allah dengan ingatan serta sebutan yang sebanyak-banyaknya
.”
[5]
Dengan itu, tidak diragukan lagi kepentingan berzikir kepada Allah SWT. Sesiapa yang menolak kepentingan berzikir, golongan tersebut boleh dikategorikan sebagai fasiq. Ini kerana zikir adalah termasuk dalam salah satu kaedah penting dalam mendekatkan diri seseorang hamba kepada Allah SWT. Dalam disiplin keilmuan Islam, ilmu berkenaan hal ehwal mendekatkan diri kepada Allah SWT disebut sebagai tasawuf. Kerana itu Imam Malik pernah mengatakan bahawa, barang siapa yang berfekah tanpa bertasawuf maka dia telah menjadi fasiq.
[6]
Di samping itu, berzikir merupakan suatu ibadah mengingati Allah SWT yang boleh dilakukan sama ada melalui lisan ataupun melalui jantung hati. Zikir menerusi lidah meliputi istighfar, berdoa, berselawat ke atas Rasulullah SAW, tasbih, tahmid, takbir, tahlil, pembacaan al-Quran dan seumpamanya.
Membaca al-Quran turut termasuk dalam kategori perbuatan zikrullah. Kerana itu kita dapat melihat sebahagian
mufassirin
 menafsirkan perkataan zikir yang terdapat di dalam al-Quran sebagai pembacaan al-Quran. Antaranya seperti yang disebutkan dalam firman Allah SWT:
وَمَنْ أَعْرَضَ عَن ذِكْرِي فَإِنَّ لَهُ مَعِيشَةً ضَنكًا وَنَحْشُرُهُ يَوْمَ الْقِيَامَةِ أَعْمَىٰ
Maksudnya
:
Dan sesiapa yang berpaling dari mengingati-Ku maka buat dirinya kehidupan yang sempit dan Kami akan bangkitkan dia pada hari kiamat kelak dalam keadaan buta
.
[7]
Imam al-Qurtubi dalam tafsiran beliau ke atas kalimah ‘وَمَنْ أَعْرَضَ عَنْ ذِكْرِي’ berkata: “Iaitu (berpaling dari) agamaku, membaca kitab-Ku (al-Quran), dan (berpaling) daripada beramal dengan apa yang terkandung di dalamnya.”
[8]
Ayat al-Quran dan Hadith Nabawi Berkenaan Tuntutan Berzikir
Antara ayat al-Quran berkaitan tuntutan berzikir adalah firman Allah SWT:
يَا أَيُّهَا الَّذِينَ آمَنُوا اذْكُرُوا اللَّهَ ذِكْرًا كَثِيرًا
Maksudnya
: “Wahai orang-orang yang beriman! berzikirlah kamu kepada Allah dengan zikir yang banyak.”
[9]
Firman Allah SWT:
وَاذْكُرِ اسْمَ رَبِّكَ بُكْرَةً وَأَصِيلًا
Maksudnya
: “Dan sebutlah dengan lidah atau dengan hati akan nama Tuhanmu (di dalam dan di luar solat) pada waktu pagi dan petang.”
[10]
Di sana juga terdapat banyak hadith berkaitan galakan berzikir ini seperti hadith daripada Abu Musa R.A, bahawa Nabi SAW bersabda:
مَثَلُ الَّذِي يَذْكُرُ رَبَّهُ وَالَّذِي لاَ يَذْكُرُ رَبَّهُ، مَثَلُ الحَيِّ وَالمَيِّتِ
Maksudnya
: “Perumpamaan orang yang berzikir kepada Allah dan orang yang tidak berzikir kepada Allah seperti orang yang hidup dan mati.”
[11]
 Daripada Abu al-Darda’ RA, bahawa Nabi SAW bersabda:
أَلَا أُنَبِّئُكُمْ بِخَيْرِ أَعْمَالِكُمْ، قَالَ مَكِّيٌّ: وَأَزْكَاهَا، عِنْدَ مَلِيكِكُمْ، وَأَرْفَعِهَا فِي دَرَجَاتِكُمْ، وَخَيْرٍ لَكُمْ مِنْ إِعْطَاءِ الذَّهَبِ وَالْوَرِقِ، وَخَيْرٍ لَكُمْ مِنْ أَنْ تَلْقَوْا عَدُوَّكُمْ، فَتَضْرِبُوا أَعْنَاقَهُمْ وَيَضْرِبُوا أَعْنَاقَكُمْ ” قَالُوا: وَذَلِكَ مَا هُوَ يَا رَسُولَ اللهِ؟ قَالَ: ذِكْرُ اللهِ عَزَّ وَجَلَّ
Maksudnya
: “Tidakkah kamu ingin aku tunjukkan kepada kamu akan sebaik-baik amalan? Kata Makki: Ia adalah sebaik-baik penyucian di sisi Tuhan kamu dan yang mengangkat darjat kamu dengan begitu tinggi. Dan ia lebih baik daripada kamu memberikan emas dan duit. Ia juga jauh lebih baik daripada kamu apabila berhadapan dengan musuh kamu dengan kamu memancung leher-leher mereka dan mereka memancung lehermu. Para sahabat berkata: Apakah perkara itu (kami ingin mengetahuinya) wahai Rasulullah! Lalu Rasulullah SAW bersabda: “Zikir kepada Allah Azza Wa Jalla.”
[12]

Berzikir di dalam Hati
Dalam menjawab persoalan di atas, berikut kami kongsikan firman Allah SWT:
وَاذْكُر رَّبَّكَ فِي نَفْسِكَ تَضَرُّعًا وَخِيفَةً
Maksudnya
: “
Dan ingatlah Tuhan kamu di dalam diri kamu secara rendah diri dan penuh rasa takut
.”
[13]
Imam al-Tabari dalam tafsiran beliau ke atas ayat ini menukilkan pendapat Mujahid yang menyebut: “
Mereka diperintahkan untuk mengingatinya (Allah) di dalam dada dengan penuh rendah diri dan juga penuh rasa takut
.”
[14]
Ini bererti perasaan rendah diri dan perasaan takut itu dihadirkan bersama dengan mengingati Allah SWT di dalam hati. Ini bertepatan dengan apa yang difirmankan oleh Allah SWT:
وَلِمَنْ خَافَ مَقَامَ رَبِّهِ جَنَّتَانِ
Maksudnya
: “
Buat mereka yang takutkan maqam Tuhan mereka, ganjaran dua syurga
.”
[15]
Imam Ibn Abi al-Dunya menukilkan tafsiran Mujahid ke atas ayat ini yang menyebut: “
Dia adalah seorang lelaki yang hendak melakukan suatu dosa, kemudian dia mengingati kedudukan Tuhannya, lalu dia pun meninggalkan dosa tersebut.”
[16]
Maka jelas dari beberapa kenyataan di atas, zikir di dalam hati merujuk kepada mengingati Allah SWT serta merasai kebesaran dan ketinggian kedudukan Allah SWT di dalam jiwanya yang membawa dirinya kepada sikap rendah diri, serta takut kepada Allah SWT.
Daripada Abdullah bin Busr RA berkata
: “Seorang lelaki bertanya Rasulullah SAW: Sesungguhnya syariat Islam terlalu banyak untuk aku amalkan. Justeru tolong beritahu aku untuk aku menjadikan amalan seharianku.”
 Rasulullah SAW bersabda:
لاَ يَزَالُ لِسَانُكَ رَطْبًا مِنْ ذِكْرِ اللَّهِ
Maksudnya:
  “Hendaklah lidah kamu selalu basah dengan berzikir kepada Allah (yakni terus meneruslah berzikir kepada Allah).”
[
17]
Guru kami, Syeikh ‘Atiyyah Salim berkata: Jangan kamu jadikan lidahmu kosong daripada zikrullah. Ini tidak menegah kamu sekalipun kamu sedang melakukan sesuatu pekerjaan, tetapi lidahmu sentiasa zikrullah. Jika sekiranya kamu tidak mampu melakukan dengan lidahmu, maka zikirlah dengan hatimu, iaitu merasakan
muraqabatullah
.  (Lihat
Syarh Bulugh al-Maram
, 1/456)
Imam Maimun Ibn Mihran berkata:
الذِّكْرُ ذِكْرَانِ ذِكْرُ اللهِ بِاللِّسَانِ، وَأَفْضَلُ مِنْ ذَلِكَ أَنْ تَذْكُرَهُ عِنْدَ الْمَعْصِيَةِ إِذَا أَشْرَفْتَ عَلَيْهَا
Maksudnya
:
Zikir itu ada dua. Zikrullah dengan menggunakan lisan (lidah), dan yang lebih afdhal dari itu adalah kamu mengingatinya ketika mana kamu hampir melakukan maksiat
.”
[18]
Berdasarkan nas dan keterangan yang dikemukakan di atas,
kami nyatakan bahawa berzikir di dalam hati dalam erti kata mengingati Allah SWT dan mengenangkan kekuasaan serta kebesaran-Nya merupakan suatu sunnah yang dituntut di sisi syarak dan memberikan ganjaran pahala yang besar kepada para pelakunya.
Semoga kita semua tergolong dalam kalangan mereka yang memperbanyakkan zikrullah menerusi lisan dan juga melalui jantung hati.
Wallahu a’lam.
Bertarikh: 30 Mac 2022 bersamaan 27 Syaaban 1443H

[give_form id=”14962″]

[1]
 Lihat
al-Riyadh al-Nadhirah
, hlm. 245
[2]
 Lihat
al-Zikr wa Atharuh fi Dunya al-Muslim wa Akhiratih
, hlm. 17-20
[3]
 Lihat
al-Futuhat al-Rabbaniyyah Syarh al-Azkar al-Nawawiyyah
, 1/396
[4]
 (Surah Taha: 14)
[5]
 (Surah al-Ahzab: 41-42)
[6]
 Lihat
Mirqat al-Mafatih
, 1/478
[7]
 (Surah Taha: 124)
[8]
 Lihat
al-Jami’ li Ahkam al-Quran,
11/258
[9]
 (Surah al-Ahzab: 41)
[10]
 (Surah al-Insan: 25)
[11]
 Riwayat al-Bukhari (6407)
[12]
 Riwayat Ahmad (27102). Syeikh Syu’aib al-Arna’uth menilai sanad hadith ini adalah sahih.
[13]
 (Surah al-A’raf: 205)
[14]
 Lihat
Jami’ al-Bayan,
13/354)
[15]
 (Surah al-Rahman: 46)
[16]
 Lihat
al-Taubah
oleh Ibn Abi al-Dunya, hlm. 67
[17]
 Riwayat al-Tirmizi (3375), Ahmad (3375), Ibn Majah (3793), Ibn Hibban (2317), al-Hakim (1/495). Syeikh Syu’aib al-Arnaut menyatakan bahawa sanad hadis ini sahih. Al-Hafiz Abu Tahir menyatakan sanad hadis ini hasan.
[18]
 Lihat
Hilyah al-Auliya’,
4/87


#791: Azan Tanpa Ada Wudhu’

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bolehkah azan tanpa berwudhuk, dengan erti dia dalam keadaan berhadas? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Azan
Pada asasnya, azan merupakan zikir yang khusus, di mana Islam mensyariatkannya sebagai pemberitahuan masuknya waktu solat fardhu serta menyeru orang Islam bersama menunaikan solat. Hukum azan bagi solat fardhu dan solat qadha’ adalah
sunat muakkad
, iaitu
sunat kifayah
 bagi solat berjemaah dan
sunat ‘ainiah
bagi solat bersendirian. Azan mempunyai peranan yang amat penting bagi menzahirkan syiar Islam.
[1]
Para ulama bersepakat bahawa mengumandangkan azan merupakan syiar Islam yang disyariatkan Allah SWT ketika masuknya waktu solat lima waktu, berdasarkan – antaranya – hadis Nabi SAW:
إِذَا حَضَرَتْ الصَّلاةُ فَلْيُؤَذِّنْ لَكُمْ أَحَدُكُمْ وَلْيَؤُمَّكُمْ أَكْبَرُكُمْ
Maksudnya
:
“Apabila masuk waktu solat, hendaklah salah seorang daripada kamu melaungkan azan dan hendaklah menjadi imam orang yang paling tua dalam kalangan kamu.”

[2]
Terdapat banyak hadis yang menyatakan kelebihan melakukan azan. Antaranya sabda Nabi SAW:
لَوْ يَعْلَمُ النَّاسُ مَا فِي النِّدَاءِ وَالصَّفِّ الْأَوَّلِ ثُمَّ لَمْ يَجِدُوا إِلَّا أَنْ يَسْتَهِمُوا عَلَيْهِ لَاسْتَهَمُوا
Maksudnya
: “
Kalaulah orang ramai tahu tentang kelebihan azan, dan berada di saf pertama kemudian tiada ruang bagi mereka kecuali melalui mengundi nescaya mereka sanggup mengundi.”

[3]
Rasulullah SAW juga bersabda:
فَإِذَا كُنْتَ فِي غَنَمِكَ أَوْ بَادِيَتِكَ فَأَذَّنْتَ بِالصَّلَاةِ فَارْفَعْ صَوْتَكَ بِالنِّدَاءِ فَإِنَّهُ لَا يَسْمَعُ مَدَى صَوْتِ الْمُؤَذِّنِ جِنٌّ وَلَا إِنْسٌ وَلَا شَيْءٌ إِلَّا شَهِدَ لَهُ يَوْمَ الْقِيَامَةِ
Maksudnya
: “
Jika kamu berada bersama-sama dengan kambing kamu atau di kebun kamu, dan engkau berazan untuk sembahyang, hendaklah engkau angkatkan suara menyeru orang bersembahyang, sebab suara orang yang azan tidak didengar oleh jin atau manusia ataupun sesuatu kecuali dia menyaksikan baginya pada Hari Akhirat.”

[4]
Adakah Bersuci Merupakan Syarat Sah Azan?
Ada beberapa syarat yang perlu dipenuhi untuk menjadikan azan yang dilaungkan itu sah. Antara syarat-syarat tersebut ialah :
Islam
. Iaitu muazzin mesti seorang muslim.
Berakal
Seorang yang mumayyiz.
Lelaki
Menguatkan suara ketika azan.
Masuk waktu solat
Muazzin tahu tentang waktu solat
Berturutan (Muawalah) di antara kalimah azan.
Mengikut susunan kalimah azan (tertib)
.
Oleh itu mana-mana syarat yang tidak dipenuhi maka azan tersebut tidak sah.
Berdasarkan keterangan di atas, dapat difahami bahawa
tidak berwudhu’ atau terbatal wuduknya ketika melaungkan azan maka azannya tetap sah. Ini kerana bersuci daripada hadas bukan syarat sah azan.
Seseorang yang melaungkan azan tanpa berwuduk, azannya tetap sah namun perbuatan tersebut adalah perbuatan yang makruh. Ini berdasarkan hadis Nabi SAW:
إِنِّي كَرِهْتُ أَنْ أَذْكُرَ اللَّهَ إِلاَّ عَلَى طُهْرٍ
Maksudnya: “
Aku tidak suka menyebut nama Allah kecuali aku berada dalam keadaan yang bersih (suci daripada hadas)
.”
[5]
Selain itu, Imam al-Nawawi juga ada menukilkan perkataan Imam al-Syafi’i di mana jika seseorang memulakan azan dalam keadaan dia telah berwuduk kemudian terbatal wuduknya, dia hanya perlu teruskan azannya dan jangan berhentikan azan yang sedang dilaungkannya itu. Namun jika dia berhenti dan pergi mengambil wuduk kemudian kembali untuk melaungkan azan dia boleh menyambung kembali azannya akan tetapi lebih baik dia mula dari awal kalimah azan.
Imam al-Nawawi kemudian menyambung lagi dengan menyebut bahawa pandangan ashab di dalam mazhab Syafi’i adalah perlu mula semula dari awal kalimah azan bukannya menyambung kembali kalimah yang di berhenti tadi supaya orang ramai tidak menganggap dia bermain-main dengan kalimah azan.
[6]
Begitu juga apabila dia berhenti untuk pergi mengambil wuduk, tidak boleh untuk orang lain menyambung azannya. Al-Khatib Al-Syarbini menyebut: “
Disyaratkan di dalam azan agar ianya dilaungkan oleh seorang muazzin sahaja. Tidak boleh menyambung azan yang dilaungkan oleh orang lain kerana ianya dilaungkan oleh dua orang dan takut-takut akan menimbulkan kekeliruan.
”
[7]
Selain itu, terdapat beberapa riwayat hadis yang melarang orang yang tidak berwudhuk daripada melakukan azan. Namun, statusnya adalah dha’if. Oleh kerana itu,
ulama’ bersepakat bahawa tidaklah termasuk syarat sah azan bahawa orang yang mengumandangkan azan mesti suci daripada hadas kecil
.
Justeru, orang yang tidak memiliki wudhu’ kerana hadas kecil, maka status azannya adalah sah
. Inilah sepertimana keterangan oleh al-Wazir Ibn Hubairah.
[8]
Antara dalil lain yang menunjukkan bolehnya azan tanpa memiliki wudhu’ adalah hadis yang diriwayatkan daripada Aisyah R.Anha, katanya:
كَانَ رَسُوْلُ اللهِ – صَلَّى اللهُ عَلَيْهِ وَسَلَّمَ – يَذْكُرُ اللهَ عَلَى كُلِّ أَحْيَانِهِ
Maksudnya: “Rasulullah SAW sentiasa berzikir mengingati Allah pada setiap keadaan Baginda.”
[9]
Hadis ini adalah bagi menunjukkan prinsip asas iaitu zikir kepada Allah dalam segala keadaan, walaupun dalam keadaan berhadas atau berjunub.
[10]
 Dan azan, kandungannya adalah zikir kepada Allah sebagai tanda panggilan solat.
Meskipun begitu, para ulama’ bersepakat bahawa dianjurkan supaya ketika mengumandangkan azan, seseorang itu dalam keadaan suci daripada hadas besar mahupun kecil, walaupun ia bukan syarat sah azan. Ini kerana, azan termasuk zikir, dan kita dianjurkan mengagungkan Allah dalam keadaan telah bersuci.
Daripada Muhajir bin Qunfuz, katanya:
أَنَّهُ أَتَى النَّبِيَّ صَلَّى اللهُ عَلَيْهِ وَسَلَّمَ وَهُوَ يَبُولُ فَسَلَّمَ عَلَيْهِ، فَلَمْ يَرُدَّ عَلَيْهِ حَتَّى تَوَضَّأَ، ثُمَّ اعْتَذَرَ إِلَيْهِ فَقَالَ؛ إِنِّي كَرِهْتُ أَنْ أَذْكُرَ اللَّهَ عَزَّ وَجَلَّ إِلَّا عَلَى طُهْرٍ
Maksudnya: “Bahawa beliau pernah bertemu Nabi SAW ketika Nabi SAW sedang buang air kecil. Kemudian Muhajir menyampaikan salam kepada Baginda, namun Nabi SAW tidak menjawabnya, sehingga Baginda berwudhu’. Selesai berwudhu’, Baginda menjelaskan: “Aku tidak suka menyebut nama Allah kecuali dalam keadaan bersih (suci daripada hadas).”
[11]
Berdasarkan hadis ini, sebahagian ulama menyatakan bahawa makruh azan dalam keadaan berhadas. Antaranya ulama’ tabi’in, ‘Atha’ bin Abi Rabah dan Imam al-Syafi’i. Kata Imam al-Syafi’i:
وَأَنَا لِلْأَذَانِ جُنُبًا أَكْرَهُ مِنِّي لِلْأَذَانِ مُحْدِثًا، وَأَنَا لِلإِقَامَةِ مُحْدِثًا أَكْرَهُ مِنِّي لِلْأَذَانِ مُحْدِثًا
Maksudnya: “Bagiku, orang yang azan dalam keadaan junub, lebih aku benci dibandingkan orang yang azan dalam keadaan berhadas kecil. Bagiku, orang yang iqamah dalam keadaan berhadas kecil, lebih aku benci dibandingkan orang yang azan dalam keadaan berhadas kecil.
[12]
Wallahu a’lam.
Bertarikh: 30 Mac 2022 bersamaan 27 Syaaban 1443H

[give_form id=”14962″]
[1]
 Lihat
al-Fiqh al-Manhaji
, 1/337
[2]
 Riwayat al-Bukhari (6705) dan Muslim (1567)
[3]
 Riwayat al-Bukhari (615)
[4]
 Riwayat al-Bukhari (609)
[5]
 Riwayat Ibnu Hibban (806)
[6]
 Lihat
al-Majmu’ Syarh al-Muhazzab
, 3/98
[7]
 Lihat
 Mughni al-Muhtaj
, 1/136
[8]
 Lihat
al-Ifsah
, 1/68)
[9]
 Riwayat al-Bukhari (19) dan Muslim (737)
[10]
 Lihat
Taudhih al-Ahkam
, 1/250
[11]
 Riwayat Ahmad (19034) dan Abu Daud (17). Syeikh Syu’aib al-Arnaut mensahihkannya.
[12]
 Lihat
Syarh al-Sunnah
oleh al-Baghawi, 2/266


#793: Selawat Sebelum Azan dan Iqamah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Saya biasa mendengar sebahagian muazzin akan berselawat terlebih dahulu sebelum melaungkan azan di masjid atau surau. Adakah hal ini ada petunjuk daripada Nabi SAW? Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sesungguhnya amalan berselawat ke atas Rasulullah SAW merupakan satu amalan yang agung dan besar ganjarannya di sisi Allah SWT. Dalam menggambarkan keagungan dan kebesaran amalan tersebut, Allah SWT memulakan perintah untuk berselawat dengan dzat-Nya dan para malaikat terlebih dahulu, sebelum kita sebagai orang-orang beriman dituntut untuk mengucapkan selawat dan salam kepada Rasulullah SAW. Firman Allah SWT:
إِنَّ اللَّـهَ وَمَلَائِكَتَهُ يُصَلُّونَ عَلَى النَّبِيِّ ۚ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمًا
Maksudnya:

“Sesungguhnya Allah dan malaikatNya berselawat (memberi segala penghormatan dan kebaikan) kepada Nabi (Muhammad SAW); wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.”
[1]
Selain itu, para ulama’ juga ada membahaskan tentang berapa kali kah kita diwajibkan untuk mengucapkan selawat dan salam ke atas Rasulullah SAW.
Al-Khatib al-Syarbini menjelaskan: Para ulama’ berbeza pandangan berkaitan kewajipan mengucapkan selawat dan salam ke atas Rasulullah SAW kepada beberapa pandangan, iaitu:
Pada setiap kali solat didirikan dan Imam al-Syafie memilihnya dengan menyatakan ia di dalam
tasyahhud akhir
.
Sekali seumur hidup.
Setiap kali apabila nama Baginda SAW disebut disisinya dan pandangan ini dipilih oleh al-Halimi daripada ulama’ al-Syafieiyyah, Imam al-Tahawi daripada ulama al-Hanafiah, al-Lakhmi daripada ulama’ al-Malikiyyah, Ibn Battoh daripada ulama’ al-Hanabilah.
Di dalam setiap majlis.
Pada setiap permulaan, pertengahan dan akhir doa.
[2]
Dalam satu hadith yang diriwayatkan daripada Abu Hurairah RA, bahawa Rasulullah SAW bersabda:
رَغِمَ أَنْفُ رَجُلٍ ذُكِرْتُ عِنْدَهُ فَلَمْ يُصَلِّ عَلَيَّ
Maksudnya:
 “
Amat rugilah seseorang itu apabila disebutkan namaku tetapi dia tidak berselawat ke atasku.”
[3]
Di dalam hadith yang lain pula, Rasulullah SAW bersabda:
الْبَخِيلُ مَنْ ذُكِرْتُ عِنْدَهُ فَلَمْ يُصَلِّ عَلَيَّ
Maksudnya:
 “
Orang yang bakhil adalah orang yang apabila disebutkan namaku, maka dia tidak berselawat ke atasku.
”
[4]

Syeikh al-Mubarakfuri menukilkan bahawa Imam Ibn Kathir ada menyatakan selepas menyebut berkaitan hadith daripada Ali dan juga hadith daripada Abu Hurairah menunjukkan akan dalil wajibnya berselawat ke atas Nabi SAW setiap kali mendengar nama Baginda SAW. Ini merupakan pandangan sebahagian mazhab daripada ulama seperti al-Tahawi dan al-Halimi.
[5]
Tambahan pula, disifatkan dengan bakhil adalah disebabkan apabila seseorang itu malas menjalankan ketaatan kepada Allah SWT (seperti berselawat).
[6]
Justeru, dapat difahami bahawa selawat ke atas Rasulullah SAW merupakan satu tuntutan di dalam agama ini. Ini kerana, di sana terdapat banyak kelebihan bagi orang yang sentiasa berselawat ke atas Nabi SAW sebagaimana yang dikhabarkan oleh Baginda SAW, antaranya berdasarkan hadis daripada Abdullah bin ‘Amr RA, bahawa Nabi SAW bersabda:
فَإِنَّهُ مَنْ صَلَّى عَلَيَّ صَلَاةً صَلَّى الله عَلَيْهِ بِهَا عَشْرًا
Maksudnya
: “Sesungguhnya barangsiapa yang berselawat ke atasku dengan satu selawat, maka Allah SWT akan berselawat ke atasnya dengan sepuluh selawat.”
[7]
Oleh itu, hendaklah kita memperbanyakkan ucapan selawat dan salam ke atas Rasulullah SAW, kerana sudah tentu mendapat ganjaran di sisi Allah SWT.

Takrif Selawat dan Salam kepada Rasulullah SAW
Allah SWT berfirman:
إِنَّ اللَّـهَ وَمَلَائِكَتَهُ يُصَلُّونَ عَلَى النَّبِيِّ ۚ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمًا
Maksudnya
: “
Sesungguhnya Allah dan malaikatNya berselawat (memberi segala penghormatan dan kebaikan) kepada Nabi (Muhammad SAW); wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.”
[8]
Syeikh al-Maraghi dalam mentafsirkan ayat ini berkata: Wahai orang beriman, doakanlah supaya Nabi SAW mendapat rahmat, muliakan Baginda walau dengan apa cara yang kamu mampu lakukan. Umpamanya mengikut Baginda secara baik atau mematuhi setiap arahannya. Begitu juga, dengan cara mengucapkan selawat dan salam kepada Baginda dengan lidahmu.
[9]
Al-Qadhi Iyadh dalam kitab
al-Syifa bi Ta’rif Huquq
 al-Mustafa
[
]
10
menyebut: Menurut Ibn Abbas R.Anhuma, makna ayat ini adalah, Allah SWT dan para malaikat sentiasa melimpahkan berkat kepada Nabi SAW. Ada juga yang mengertikan ayat ini dengan menyebut: Sesungguhnya Allah dan para malaikat sentiasa melimpahkan rahmat kepada Nabi.
Al-Mubarrid berkata: Makna asal selawat adalah limpahan rasa kasih sayang. Namun jika selawat itu berasal daripada Allah SWT, maka maknanya adalah rahmat. Manakala jika berasal dari para malaikat, ia bermaksud kasih sayang dan doa permohonan rahmat kepada Allah SWT.
Disebutkan dalam hadis Rasulullah SAW, bentuk bacaan selawat para malaikat untuk orang-orang yang duduk menantikan solat adalah “اللَّهُمَّ اغْفِرْ لَهُ ، اللَّهُمَّ ارْحَمْهُ” (
Ya Allah, ampunilah dia. Ya Allah, berikanlah rahmat kepadanya
). Tentu sahaja bentuk selawat seperti ini pada hakikatnya adalah bacaan doa.
Abu Bakar al-Qusyairi berkata: Selawat daripada Allah yang diberikan kepada selain Nabi adalah bermaksud rahmat. Manakala selawat Allah kepada Nabi adalah satu bentuk pemuliaan dan tambahan pangkat kepada Baginda.
Abu al-‘Aliyah berkata: Selawat Allah kepada Nabi adalah dalam bentuk pujian kepada Baginda di hadapan para malaikat. Manakala selawat para malaikat kepada Baginda merupakan dalam bentuk doa.
Al-Qadhi Abu al-Fadhl berkata: Dalam hadis yang menyebut berkenaan berkenaan cara membaca selawat, Rasulullah SAW telah membezakan antara lafaz selawat dan lafaz barakah. Kedua-duanya mempunyai makna masing-masing.
Adapun mengenai bacaan Salam yang telah diperintahkan oleh Allah SWT kepada hamba-hamba-Nya, maka menurut al-Qadhi Abu Bakar bin Bukair, ia telah dijelaskan dalam ayat yang telah disebutkan di atas. Dalam ayat tersebut, Allah SWT memerintahkan para Sahabat untuk membaca salam kepada Rasulullah SAW. Hal ini juga berlaku bagi orang-orang yang hidup setelah mereka. Dengan kata lain, orang-orang yang hidup setelah generasi Sahabat juga diperintahkan untuk membaca salam ketika mereka menziarahi maqam Rasulullah SAW atau ketika mengingati Baginda.
Mengenai makna lafaz salam kepada Rasulullah SAW, terdapat tiga bentuk:
Pertama
: “السَّلَامَةُ لَكَ ، وَمَعَكَ” yang bermaksud, semoga keselamatan menjadi milikmu dan selalu bersamamu. Perkataan
al-salam
 dalam susunan kalimat seperti ini, dalam tatabahasa Arab berbentuk masdar.
Kedua
: “السَّلَامُ عَلَى حِفْظِكَ ، وَرِعَايَتِكَ” yang bermaksud, semoga Zat Yang Maha Pemberi Keselamatan memberikan penjagaan dan jaminan untukmu. Dengan kata lain, kata
al-salam
dalam kalimat itu bererti salah satu daripada nama Allah.
Ketiga
:
Al-Salam
 yang maknanya pasrah dan tunduk. Hal ini sebagaimana yang terungkap dalam firman Allah SWT:
فَلَا وَرَبِّكَ لَا يُؤْمِنُونَ حَتَّىٰ يُحَكِّمُوكَ فِيمَا شَجَرَ بَيْنَهُمْ ثُمَّ لَا يَجِدُوا فِي أَنفُسِهِمْ حَرَجًا مِّمَّا قَضَيْتَ وَيُسَلِّمُوا تَسْلِيمًا
Maksudnya
:
“Maka demi Tuhanmu (wahai Muhammad)! Mereka tidak disifatkan beriman sehingga mereka menjadikan engkau hakim dalam mana-mana perselisihan yang timbul di antara mereka, kemudian mereka pula tidak merasa di hati mereka sesuatu keberatan dari apa yang telah engkau hukumkan, dan mereka menerima keputusan itu dengan sepenuhnya.”
[11]
Inilah sepertimana yang dijelaskan oleh al-Qadhi ‘Iyadh dalam kitab
al-Syifa bi Ta’rif Huquq al-Mustafa

(hlm. 138-139).

Hukum Selawat ke atas Nabi SAW Sebelum Azan dan Iqamah
Dalam kalangan muta’akhirin al-Syafi’iyyah ada yang mengatakan selawat sebelum azan dan iqamah adalah sunat. Antara yang menyebutkannya adalah al-Imam Zain al-Din al-Malibari Rahimahullah di dalam kitabnya
Fath al-Mu’in
 dan ianya dinisbahkan kepada al-Imam al-Nawawi di dalam syarah
al-Wasit
.
[12]
Al-Dimyati juga menukilkan perkara yang sama di dalam kitabnya
I’anah al-Talibin
[13]
Namun terdapat juga sanggahan yang mengatakan pendapat di atas dinisbahkan kepada al-Imam al-Nawawi Rahimahullah dari kalangan mutaakhirin al-Syafi’eyyah, iaitu al-Imam al-Syabramallisi Rahimahullah. Beliau menyebutkan di dalam
Hasyiah
nya bahawa telah berlaku kesilapan dalam menulis
(sabqu qalam)
 di dalam syarah
al-Wasit
 dan sebenarnya yang ma’ruf dan warid adalah selepas iqamah dan bukan sebelumnya sepertimana yang terdapat di dalam hadith dan diamalkan kelebihannya.
[14]
Berdasarkan sesetengah pendapat yang mengatakan disunatkan untuk berselawat sebelum iqamah adalah berdasarkan sebuah hadith riwayat Abu Hurairah RA:
كَانَ بِلَالٌ إِذَا أَرَادَ أَنْ يُقِيمَ الصَّلَاةَ قَالَ: السَّلَامُ عَلَيْكَ أَيُّهَا النَّبِيُّ وَرَحْمَةُ اللَّهِ وَبَرَكَاتُهُ، الصَّلَاةَ رَحِمَكَ اللَّهُ
Maksudnya:
 “
Adalah Bilal ketika beliau hendak mendirikan solat, maka beliau berkata: al-Salam ‘alaika ayyuha al-Nabiy wa Rahmatullahi wa Barakatuh, al-Solah rahimaka Allah.
”
[15]
Imam al-Tabarani di akhir hadith tersebut seakan-akan mengisyaratkan akan lemahnya hadith di atas dengan mengatakan:
“Tidak diriwayatkan

hadith ini daripada Kamil kecuali Abdullah bin Muhammad al-Mughirah”.
Apabila merujuk kepada terjemah Abdullah bin Muhammad al-Mughirah di dalam kitab-kitab al-Tabaqat
[16]
, kami senaraikan pendapat-pendapat para ulama’ hadith terhadap beliau:
Abu Hatim mengatakannya:
“Laisa bi Qawiyy”
(tidak kuat; lemah).
Ibn Yunus mengatakannya:
“Munkar al-Hadith”
(hadithnya munkar).
Al-Daraqutni mengatakannya:
“Dha’if”
(lemah).
Al-‘Uqaili di dalam
al-Dhu’afa’
mengatakannya meriwayatkan sesuatu yang tiada asalnya.
Disebabkan oleh itu, terdapat muhaddith yang mengatakan bahawa hadith di atas terlalu lemah dan ada juga yang mengatakannya palsu dan tidak boleh dijadikan dalil untuk berhujah bagi isu ini.
Imam Ibn Hajar al-Haitami apabila ditanyakan mengenai, “
Adakah disunatkan untuk mengucapkan selawat di awal (sebelum) iqamah?”
 Jawab Imam Ibn Hajar al-Haitami di dalam kitabnya
al-Fatawa al-Fiqhiyyah al-Kubra
:
لَمْ أَرَ مَنْ قَالَ بِنَدْبِ الصَّلَاةِ وَالسَّلَامِ أَوَّلَ الْإِقَامَةِ، وَإِنَّمَا الَّذِي ذَكَرَهُ أَئِمَّتُنَا أَنَّهُمَا سُنَّتَانِ عَقِبَ الْإِقَامَةِ كَالْأَذَانِ، ثُمَّ بَعْدَهُمَا: اللَّهُمَّ رَبَّ هَذِهِ الدَّعْوَةِ التَّامَّةِ. .. إلَخ
Maksudnya:

Tidaklah aku berpendapat  bagi siapa yang mengatakan dengan sunatnya selawat dan salam pada awal iqamah, dan apa yang disebutkan oleh imam-imam kami bahawa keduanya (azan dan iqamah) sunat dibacakan selawat selepas iqamah sepertimana azan, kemudian selepas itu dibaca:
‘اللَّهُمَّ رَبَّ هَذِهِ الدَّعْوَةِ التَّامَّةِ’..
sehingga akhir.”
[17]
Selawat ke atas Nabi SAW Selepas Azan
Adapun selawat ke atas Nabi SAW selepas azan, telah sepakat para ulama’ mengatakan ianya adalah sesuatu yang disunatkan berdasarkan hadith Nabi SAW daripada Abdullah bin ‘Amr al-‘As R.Anhuma:
إِذَا سَمِعْتُمُ الْمُؤَذِّنَ فَقُولُوا مِثْلَ مَا يَقُولُ ثُمَّ صَلُّوا عَلَىَّ فَإِنَّهُ مَنْ صَلَّى عَلَىَّ صَلاَةً صَلَّى اللَّهُ عَلَيْهِ بِهَا عَشْرًا ثُمَّ سَلُوا اللَّهَ لِيَ الْوَسِيلَةَ فَإِنَّهَا مَنْزِلَةٌ فِي الْجَنَّةِ لاَ تَنْبَغِي إِلاَّ لِعَبْدٍ مِنْ عِبَادِ اللَّهِ وَأَرْجُو أَنْ أَكُونَ أَنَا هُوَ فَمَنْ سَأَلَ لِيَ الْوَسِيلَةَ حَلَّتْ لَهُ الشَّفَاعَةُ
Maksudnya:
 “
Sekiranya kalian mendengar muazzin melaungkan azan, maka sebutkanlah sepertimana yang dilaungkan oleh muazzin. Kemudian berselawatlah ke atasku dan barang siapa yang berselawat ke atasku dengan satu selawat, maka Allah SWT akan berselawat keatasnya dengan 10 kali. Kemudian mohonlah wasilah bagiku dan wasilah itu adalah satu kedudukan di syurga yang hanya disediakan untuk seorang sahaja dari kalangan hamba Allah dan aku mengharapkan agar aku dikurniakan kedudukan tersebut. Barang siapa yang memohon bagiku wasilah, maka halallah baginya syafaatku.”
[18]
Dalam kitab
al-Mu’tamad
 di sebutkan bahawa disunatkan bagi setiap muazzin dan juga mereka yang mendengarnya dan bagi mereka yang hendak mendirikan solat untuk berselawat ke atas Nabi SAW dengan suara yang rendah dan kemudian mohon kepada Allah al-Wasilah buat Nabi Muhammad SAW selepas selesainya azan iaitu selepas beberapa ketika sehingga tidaklah menjadi selawat itu sebahagian daripada azan.
[19]

Kesimpulan
Berdasarkan nas dan keterangan di atas,
yang thabit melalui hadith Nabi SAW adalah berselawat ke atas Baginda SAW selepas azan.
 Adapun pendapat yang mengatakan adanya selawat sebelum azan dan iqamah dengan disandarkan pendapat tersebut kepada al-Imam al-Nawawi, maka ianya telah dijawab oleh ulama’ yang lain seperti yang telah kami nyatakan di atas dan tambahan pula hadith yang dikatakan menjadi dalil bagi isu ini juga dalam keadaan yang tersangatlah lemahnya.
Begitu juga apabila melihat kepada
fatwa Imam Ibn Hajar al-Haitami, beliau turut berpendapat bahawa tiadanya selawat sebelum azan dan juga iqamah bahkan yang thabitnya adalah selepas azan dan iqamah.
Berdasarkan kenyataan-kenyataan tersebut,
kami cenderung untuk mengatakan bahawa selawat yang sahih dan waridnya adalah setelah azan dilaungkan, iaitu selepas beberapa ketika untuk membezakan di antara azan dan juga selawat.
 Ianya juga diqiyaskan buat iqamah kerana di dalam hadith disebutkan juga iqamah itu dengan azan iaitu:
بَيْنَ كُلِّ أَذَانَيْنِ صَلاَةٌ
Maksudnya:
 “
Antara setiap dua azan (iaitu azan dan iqamah) itu terdapatnya solat (solat sunat).”
[20]
Oleh itu,
sunat untuk membaca selawat selepas azan dilaungkan berdasarkan hadith yang sahih, dan sunat juga selepas daripada iqamah berdasarkan qiyas kepada azan kerana kebiasaannya
(taghliban)
, iqamah juga disebutkan sebagai azan  berdasarkan hadith yang sahih seperti yang telah disebutkan sebelum ini.
Meskipun perbuatan selawat itu adalah sesuatu yang baik, namun mengikuti nas hadith (selawat di baca selepas azan) adalah lebih utama dan ianya juga adalah sebagai langkah berhati-hati dalam beramal kerana terdapatnya hadith yang sahih dalam permasalahan ini.
Wallahu a’lam.
Bertarikh: 30 Mac 2022 bersamaan 27 Syaaban 1443H

[give_form id=”14962″]

[1]
 (Surah al-Ahzab: 56)
[2]
 Riwayat Ahmad (7451) dan al-Tirmizi (3545)
[3]
 Riwayat Ahmad (7451) dan al-Tirmizi (3545)
[4]
 Riwayat al-Tabarani dalam al-Mu’jam al-Kabir (2885)
[5]
 Lihat
Tuhfah al-Ahwazi
, 9/373
[6]
 Lihat
 al-Qaul al-Badi’,
hlm. 321
[7]
 Riwayat Muslim (384)
[8]
 (Surah al-Ahzab: 56)
[9]
 Lihat
Tafsir al-Maraghi
, 11/5511
[10]
 hlm. 138-139
[11]
 (Surah al-Nisa’: 65)
[12]
 Lihat
Fath al-Mu’in
, hlm. 157)
[13]
 1/280
[14]
 Lihat
Nihayah al-Muhtaj ila Syarh al-Minhaj
, 1/423
[15]
 Riwayat al-Tabarani di dalam
al-Awsat
 (8910)
[16]
 Lihat
Lisan al-Mizan
, 4/554
[17]
 Lihat
al-Fatawa al-Fiqhiyyah al-Kubra
, 1/129
[18]
 Riwayat Muslim (384)
[19]
 Lihat
al-Mu’tamad fi al-Fiqh al-Syafi’e
, 1/191
[20]
 Riwayat al-Bukhari (627) dan Muslim (838)


#792: Suami Mandikan Jenazah Isteri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bolehkan suami memandikan jenazah isterinya atau sebaliknya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Jenazah
Menurut Imam al-Ramli, perkataan
al-Jana’iz
 merupakan jamak dari perkataan
janazah
. Perkataan
janazah
 adalah nama bagi mayyit (mayat) yang mana diletakkan di atas keranda. (Lihat
Nihayah al-Muhtaj Syarah al-Minhaj
, 8/16) Selain itu, al-Nawawi menukilkan pandangan daripada Ibn Faris, yang mana beliau mengatakan perkataan al-
Jana’iz
 itu adalah kalimah
jamak
 dari
masdar
 al-Janazah.
[1]
Manakala dari sudut istilah, menurut Muhammad Batthal, jenazah bermaksud seseorang yang meninggal dunia dan yang telah terpisah rohnya dari badannya.
[2]
 Begitu juga, dalam Kamus Dewan Edisi Keempat, jenazah boleh didefinisikan sebagai mayat bagi orang Islam.
Tanggungjawab kepada Si Mati
Secara umumnya, antara hak bagi si mati adalah dengan menyegerakan pengurusan jenazah yang meliputi pemandian, mengkafankan, mensolatkan, serta pengebumian. Ini seperti yang dinyatakan dalam sebuah hadis yang diriwayatkan oleh Abu Hurairah R.A. bahawa Rasulullah SAW bersabda:
أَسْرِعُوا بِالْجَنَازَةِ فَإِنْ تَكُ صَالِحَةً فَخَيْرٌ تُقَدِّمُونَهَا عَلَيْهِ وَإِنْ تَكُنْ غَيْرَ ذَلِكَ فَشَرٌّ تَضَعُونَهُ عَنْ رِقَابِكُمْ
Maksudnya: “
Segerakanlah dengan jenazah. Sekiranya dia merupakan jenazah yang soleh, nescaya dia merupakan suatu kebaikan yang kamu hantarkan ia padanya. Namun sekiranya dia tidak soleh, maka itu suatu keburukan yang kamu pikul di atas bahu-bahu kamu
.”
[3]
Berdasarkan hadis ini, disunatkan untuk disegerakan solat jenazah dan membawanya ke perkuburan.
[4]
Menyegerakan pengebumian jenazah di dalam hadith di atas termasuk proses memandikan, mengkafankan, mengangkat serta mengusungnya ke tanah perkuburan.
[5]
Justeru, pada asasnya, jenazah hendaklah dilakukan ke atasnya empat perkara. Pertama,
memandikan
. Kedua,
mengkafankan
. Ketiga, menyembahyangkan iaitu
melaksanakan solat jenazah
 ke atasnya. Keempat
, mengebumikannya
. Ini adalah asas fardu kifayah menurut
ijma’
 para ulama’ tanpa khilaf.
[6]
Bolehkan Suami Memandikan Jenazah Isterinya atau Sebaliknya?
Antara kewajipan fardu kifayah yang mesti dilakukan oleh orang yang hidup terhadap saudaranya yang meninggal dunia ialah memandikan jenazahnya.
Merujuk dan meneliti kitab-kitab fiqh yang ditulis oleh para ulama, mereka menyatakan bahawa yang lebih utama adalah jenazah lelaki dimandikan oleh orang lelaki manakala jenazah wanita dimandikan oleh orang perempuan sendiri.
Walaupun begitu, terdapat beberapa riwayat daripada Nabi SAW yang menunjukkan bahawa seorang suami boleh memandikan jenazah isterinya, dan begitulah juga seorang isteri boleh memandikan jenazah suaminya. Ini berdasarkan sebuah hadis yang diriwayatkan oleh Umm al-Mu’minin A’isyah R
.Anha
beliau berkata:
 رَجَعَ رَسُولُ اللَّهِ ـ صلى الله عليه وسلم ـ مِنَ الْبَقِيعِ فَوَجَدَنِي وَأَنَا أَجِدُ صُدَاعًا فِي رَأْسِي وَأَنَا أَقُولُ وَارَأْسَاهُ فَقَالَ ” بَلْ أَنَا يَا عَائِشَةُ وَارَأْسَاهُ ” . ثُمَّ قَالَ ” مَا ضَرَّكِ لَوْ مِتِّ قَبْلِي فَقُمْتُ عَلَيْكِ فَغَسَّلْتُكِ وَكَفَّنْتُكِ وَصَلَّيْتُ عَلَيْكِ وَدَفَنْتُكِ
Maksudnya:
Rasulullah SAW telah pulang daripada al-Baqi’ dan baginda menemui aku dalam keadaan sakit kepala, lalu aku mengatakan: Alangkah sakitnya kepalaku. Maka baginda bersabda: Bahkan aku, alangkah sakit kepalaku wahai A’isyah. Kemudian sabda baginda: Tidak menjadi masalah buatmu, sekiranya kamu mati sebelum aku nescayalah aku sendiri yang akan menguruskan jenazahmu, aku mandikan kamu, kafankan kamu, solatkan ke atas jenazahmu, dan kebumikan kamu
.
[7]
Berdasarkan kepada hadis di atas, jelas menunjukkan bahawa Nabi SAW sendiri yang akan memandikan isterinya A’isyah
R.Anha
sekiranya beliau pergi dahulu meninggal dunia sebelum Nabi SAW. Ini merupakan isyarat yang menggambarkan keharusan seorang suami memandikan jenazah isterinya.
Demikian juga sebuah riwayat daripada Abdullah bin Abi Bakr bahawasanya Asma’ binti ‘Umais memandikan jenazah Abu Bakr al-Siddiq ketika beliau meninggal dunia.
[8]
Asma’ di atas merupakan isteri kepada Abu Bakr al-Siddiq, dan terdapat riwayat yang lain menunjukkan bahawa Asma’ memandikan jenazah Abu Bakr di atas faktor melaksanakan tuntutan wasiat yang dilakukan oleh Abu Bakr sendiri. Ini berdasarkan sebuah riwayat daripada Umm al-Mu’minin A’isyah
R.Anha
 beliau berkata: Abu Bakr al-Siddiq R.A wafat pada malam selasa bersamaan lapan Jamadil Akhir tahun yang ke-13 H. Dan beliau mewasiatkan supaya dia dimandikan oleh Asma’ binti ‘Umais yang merupakan isterinya.
[9]
Dalam kitab
al-Fiqh al-Manhaji
 menyebut: “
Mayat lelaki wajib dimandikan oleh orang lelaki dan mayat orang perempuan oleh orang perempuan sebagaimana yang disebut dalam hadis-hadis yang lalu.
Bagaimanapun harus bagi lelaki memandikan mayat isterinya dan perempuan memandikan mayat suaminya
.”

[10]
Penutup
Berdasarkan nas dan keterangan di atas, dan berdasarkan beberapa riwayat yang kami kongsikan di atas, hukumnya harus bagi seorang suami itu memandikan jenazah isterinya dan begitu juga seorang isteri boleh memandikan jenazah suaminya.
 Ini mengambil kira, tidak terdapat nas yang melarang hal ini menjadikannya kekal kepada hukum asal iaitu harus.
Demikian juga terdapat ijma’ dalam hal ini seperti kata Imam Ibn al-Munzir
Rahimahullah
: Dan mereka (para fuqaha) berijma’ bahawa seorang isteri itu boleh memandikan jenazah suaminya apabila dia meninggal dunia.
[11]
Wallahu a’lam.
Bertarikh: 30 Mac 2022 bersamaan 27 Syaaban 1443H

[give_form id=”14962″]
[1]
 Lihat
Tahrir Alfaz al-Tanbih,
 hlm. 94
[2]
 Lihat
al-Nazm al-Musta’zab fi Syarh Gharib al-Muhazzab
, 1/123
[3]
 Riwayat al-Bukhari (1315) dan Muslim (944)
[4]
 Lihat
Mughni al-Muhtaj
, 2/20 & 51
[5]
 Lihat
Fatawa Syeikh Ilisy
, 1/155
[6]
 Lihat
al-Majmu’ Syarh al-Muhazzab
, 5/104
[7]
 Riwayat Ibn Majah (1465)
[8]
 Lihat
al-Muwatha’,
1/223
[9]
 Lihat
al-Sunan al-Kubra
 oleh al-Baihaqi, 3/397)
[10]
 Lihat
al-Fiqh al-Manhaji
, 1/234
[11]
 Lihat
al-Ijma’
oleh Ibn al-Munzir, hlm. 44


#794: Zikir Tetapi Hati Lalai

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum jika seseorang itu berzikir, tetapi hatinya lalai seperti dia ingat kepada perkara lain? Dan apa hukumnya jika kita berzikir, tetapi tidak tahu maknanya? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Zikir adalah satu istilah yang suci dari Ilahi. Seperti yang didefinisikan oleh Syeikh Abdul Rahman al-Sa’di, zikir secara umum adalah meliputi segala perkara yang mendekatkan seseorang hamba dengan Allah SWT dari segi aqidah, pemikiran, amalan hati, amalan badan atau pujian ke atas Allah atau mempelajari ilmu berfaedah atau mengajarinya atau seumpama dengannya.
[1]
Secara khususnya pula, zikir merujuk kepada lafaz-lafaz tertentu yang disyariatkan oleh Allah SWT seperti membaca al-Qur’an, menyebut nama-nama dan sifat-sifat-Nya yang Maha Tinggi dengan bibir atau di dalam hati sebagaimana yang termaktub di dalam al-Qur’an, atau pun lafaz-lafaz yang disyariatkan menerusi lidah Rasulullah SAW yang memberi erti pujian, penyucian, pengudusan dan pengesaan terhadap Allah SWT.
[2]
Ibn ‘Allan pula menyimpulkannya sebagai apa yang kita ibadahkan berdasarkan lafaz-lafaz yang ditentukan oleh pembuat syariat (Allah SWT) bertujuan bagi mengagungkan Allah SWT dan memuji-muji-Nya.
[3]
Ini bermakna, zikir pada asasnya adalah sesuatu yang amat dituntut di dalam agama. Bahkan ayat-ayat al-Qur’an banyak menyentuh tentang perintah supaya kita berzikir kepada Allah SWT. Ada antara perintah tersebut berbentuk wajib seperti berzikir mengingati Allah SWT melalui solat lima waktu sebagaimana firman Allah SWT:
إِنَّنِي أَنَا اللَّهُ لَا إِلَهَ إِلَّا أَنَا فَاعْبُدْنِي وَأَقِمِ الصَّلَاةَ لِذِكْرِي
Maksudnya
: “
Sesungguhnya Akulah Allah; tiada Tuhan melainkan Aku; oleh itu, sembahlah akan daku, dan dirikanlah sembahyang untuk mengingati daku
.”
[4]
Manakala ayat-ayat yang menyebut tentang perintah berzikir tanpa menyebut bentuk ibadah tertentu adalah tersangat banyak. Cukup dinyatakan di sini ayat 41 dalam surah al-Ahzab yang memerintahkan kita supaya memperbanyakkan zikir kepada Allah SWT secara umum. Allah SWT berfirman dalam ayat tersebut:
يَا أَيُّهَا الَّذِينَ آمَنُوا اذْكُرُوا اللَّهَ ذِكْرًا كَثِيرًا، وَسَبِّحُوهُ بُكْرَةً وَأَصِيلًا
Maksudnya
: “
Wahai orang-orang yang beriman, (untuk bersyukur kepada Allah) ingatlah serta sebutlah nama Allah dengan ingatan serta sebutan yang sebanyak-banyaknya
.”
[5]
Dengan itu, tidak diragukan lagi kepentingan berzikir kepada Allah SWT. Sesiapa yang menolak kepentingan berzikir, golongan tersebut boleh dikategorikan sebagai fasiq. Ini kerana zikir adalah termasuk dalam salah satu kaedah penting dalam mendekatkan diri seseorang hamba kepada Allah SWT. Dalam disiplin keilmuan Islam, ilmu berkenaan hal ehwal mendekatkan diri kepada Allah SWT disebut sebagai tasawuf. Kerana itu Imam Malik pernah mengatakan bahawa, barang siapa yang berfekah tanpa bertasawuf maka dia telah menjadi fasiq.
[6]
Di samping itu, berzikir merupakan suatu ibadah mengingati Allah SWT yang boleh dilakukan sama ada melalui lisan ataupun melalui jantung hati. Zikir menerusi lidah meliputi istighfar, berdoa, berselawat ke atas Rasulullah SAW, tasbih, tahmid, takbir, tahlil, pembacaan al-Quran dan seumpamanya.
Membaca al-Quran turut termasuk dalam kategori perbuatan zikrullah. Kerana itu kita dapat melihat sebahagian
mufassirin
 menafsirkan perkataan zikir yang terdapat di dalam al-Quran sebagai pembacaan al-Quran. Antaranya seperti yang disebutkan dalam firman Allah SWT:
وَمَنْ أَعْرَضَ عَن ذِكْرِي فَإِنَّ لَهُ مَعِيشَةً ضَنكًا وَنَحْشُرُهُ يَوْمَ الْقِيَامَةِ أَعْمَىٰ
Maksudnya:
Dan sesiapa yang berpaling dari mengingati-Ku maka buat dirinya kehidupan yang sempit dan Kami akan bangkitkan dia pada hari kiamat kelak dalam keadaan buta
.
[7]
Imam al-Qurtubi dalam tafsiran beliau ke atas kalimah ‘وَمَنْ أَعْرَضَ عَنْ ذِكْرِي’ berkata: “Iaitu (berpaling dari) agamaku, membaca kitab-Ku (al-Quran), dan (berpaling) daripada beramal dengan apa yang terkandung di dalamnya.”
[8]
Selain itu, Syeikh Abu Hasan al-Syazili turut menjelaskan hakikat zikir, di mana katanya: “Hakikat zikir ialah memutuskan ingatan kepada yang lain selain-Nya.”
[9]
Ayat al-Quran dan Hadith Nabawi Berkenaan Tuntutan Berzikir
Antara ayat al-Quran berkaitan tuntutan berzikir adalah firman Allah SWT:
يَا أَيُّهَا الَّذِينَ آمَنُوا اذْكُرُوا اللَّهَ ذِكْرًا كَثِيرًا
Maksudnya
: “Wahai orang-orang yang beriman! berzikirlah kamu kepada Allah dengan zikir yang banyak.”
[10]
lbn Abbas R.A berkata: “Sesungguhnya, Allah SWT tidak pernah mewajibkan suatu hal kepada hamba-hamba-Nya melainkan Dia akan meletakkan batas yang jelas untuk hal itu serta memberi uzur kepada mereka ketika berhalangan mengerjakannya. Hanya zikir yang tidak seperti itu. Sesungguhnya, Allah SWT tidak menjadikan untuk zikir itu batasan maksimum dalam melakukannya, juga tidak memberi uzur kepada sesiapa pun yang lalai mengerjakannya. Akan tetapi, yang melalaikannya itu akan rugi. Allah berfirman: ‘فَاذْكُرُوا اللَّهَ قِيَامًا وَقُعُودًا وَعَلَى جُنُوبِكُمْ’ (
Ingatlah Allah ketika kamu berdiri, pada waktu duduk, dan ketika berbaring
) (Surah al-Nisa’: 103) lngatlah Dia di malam dan siang hari, di daratan dan lautan, ketika dalam perjalanan dan menetap, pada saat kaya atau miskin, dalam keadaan sakit atau sihat, secara diam-diam atau terang-terangan, dan dalam semua situasi dan keadaan.
[11]
Firman Allah SWT:
وَاذْكُرِ اسْمَ رَبِّكَ بُكْرَةً وَأَصِيلًا
Maksudnya
: “Dan sebutlah dengan lidah atau dengan hati akan nama Tuhanmu (di dalam dan di luar solat) pada waktu pagi dan petang.”
[12]
Di sana juga terdapat banyak hadith berkaitan galakan berzikir ini seperti hadith daripada Abu Musa R.A, bahawa Nabi SAW bersabda:
مَثَلُ الَّذِي يَذْكُرُ رَبَّهُ وَالَّذِي لاَ يَذْكُرُ رَبَّهُ، مَثَلُ الحَيِّ وَالمَيِّتِ
Maksudnya
: “Perumpamaan orang yang berzikir kepada Allah dan orang yang tidak berzikir kepada Allah seperti orang yang hidup dan mati.”
[13]
Daripada Abu al-Darda’ RA, bahawa Nabi SAW bersabda:
أَلَا أُنَبِّئُكُمْ بِخَيْرِ أَعْمَالِكُمْ، قَالَ مَكِّيٌّ: وَأَزْكَاهَا، عِنْدَ مَلِيكِكُمْ، وَأَرْفَعِهَا فِي دَرَجَاتِكُمْ، وَخَيْرٍ لَكُمْ مِنْ إِعْطَاءِ الذَّهَبِ وَالْوَرِقِ، وَخَيْرٍ لَكُمْ مِنْ أَنْ تَلْقَوْا عَدُوَّكُمْ، فَتَضْرِبُوا أَعْنَاقَهُمْ وَيَضْرِبُوا أَعْنَاقَكُمْ ” قَالُوا: وَذَلِكَ مَا هُوَ يَا رَسُولَ اللهِ؟ قَالَ: ذِكْرُ اللهِ عَزَّ وَجَلَّ
Maksudnya
: “Tidakkah kamu ingin aku tunjukkan kepada kamu akan sebaik-baik amalan? Kata Makki: Ia adalah sebaik-baik penyucian di sisi Tuhan kamu dan yang mengangkat darjat kamu dengan begitu tinggi. Dan ia lebih baik daripada kamu memberikan emas dan duit. Ia juga jauh lebih baik daripada kamu apabila berhadapan dengan musuh kamu dengan kamu memancung leher-leher mereka dan mereka memancung lehermu. Para sahabat berkata: Apakah perkara itu (kami ingin mengetahuinya) wahai Rasulullah! Lalu Rasulullah SAW bersabda: “Zikir kepada Allah Azza Wa Jalla.”
[14]
Daripada Abu Darda’ R.A, Rasulullah SAW bersabda:
أَلَا أُنَبِّئُكُمْ بِخَيْرِ أَعْمَالِكُمْ، وَأَزْكَاهَا عِنْدَ مَلِيكِكُمْ، وَأَرْفَعِهَا فِي دَرَجَاتِكُمْ، وَخَيْرٍ لَكُمْ مِنْ إِعْطَاءِ الذَّهَبِ وَالْوَرِقِ، وَخَيْرٍ لَكُمْ مِنْ أَنْ تَلْقَوْا عَدُوَّكُمْ، فَتَضْرِبُوا أَعْنَاقَهُمْ وَيَضْرِبُوا أَعْنَاقَكُمْ ؟ قَالُوا: بَلَى. قَالَ: ذِكْرُ اللَّهِ تَعَالَى
Maksudnya:
Mahukah kamu aku khabarkan amalan terbaik yang dapat dilakukan, yang paling suci di sisi Tuhan kamu, yang paling dapat menaikkan darjat kamu ke tahap tertinggi, yang lebih berharga bagimu daripada emas dan dirham, yang lebih baik dibandingkan kamu memerangi musuhmu sama ada kamu membunuh atau terbunuh? Para sahabat menjawab: “Ya.” Baginda bersabda: Zikrullah (berzikir mengingati Allah).”
[15]
Al-Mubarakfuri menukilkan bahawa Syeikh al-Islam ‘Izzuddin bin ‘Abd al-Salam berkata: Hadis ini menunjukkan bahawa pahala tidak hanya mengikut kadar kesungguhan dalam ibadat, tetapi Allah mengurniakan sedikit amalan dengan pahala yang banyak berbanding dengan seseorang itu melakukan amalan yang banyak. Justeru, pahala bergantung kepada keadaan martabat kemuliaan seseorang dari segi hatinya.
[16]
Syeikh Salim menyebut: Zikir yang dimaksudkan dalam hadis ini adalah zikir yang sempurna dengan lisan,
tafakkur
 dengan hati, dan menghadirkan keagungan Allah SWT.
Dalam sebuah hadis daripada Mu’az bin Anas al-Juhani R.A, katanya:
أَنَّ رَجُلًا سَأَلَهُ فَقَالَ : أَيُّ الْمُجَاهِدِينَ أَعْظَمُ أَجْرًا يَا رَسُولَ اللَّه ؟ قَالَ : أَكْثَرُهُمْ لِلَّهِ تَعَالَى ذِكْرًا ، قَالَ فَأَيُّ الصَّائِمِينَ أَعْظَمُ أَجْرًا ؟ قَالَ : أَكْثَرُهُمْ لِلَّهِ ذِكْرًا ، ثُمَّ ذَكَرَ لَهُ الصَّلَاةَ وَالزَّكَاةَ وَالْحَجَّ وَالصَّدَقَةَ كُلُّ ذَلِكَ رَسُولُ اللَّهِ صَلَّى اللَّهُ عَلَيْهِ وَسَلَّمَ يَقُولُ : أَكْثَرُهُمْ لِلَّهِ ذِكْرًا ، فَقَالَ أَبُو بَكْرٍ رَضِيَ اللَّهُ عَنْهُ لِعُمَرَ رَضِيَ اللَّهُ عَنْهُ : ذَهَبَ الذَّاكِرُونَ بِكُلِّ خَيْرٍ ، فَقَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ : أَجَلْ
Maksudnya
: Seseorang bertanya kepada Baginda SAW: “Orang berjihad mana yang paling besar pahalanya wahai Rasulullah? Baginda menjawab: “Yang paling banyak zikirnya.” Dia bertanya lagi: “Orang berpuasa mana yang paling banyak pahalanya?” Baginda SAW menjawab: “Yang paling banyak zikirnya.” Kemudian orang tersebut menyebut tentang solat, zakat, haji dan sedekah kepada Baginda dan Baginda SAW menjawab semuanya dengan sabdanya: “Yang paling banyak zikirnya. Maka Abu Bakar R.A berkata kepada Umar R.A : “Orang-orang yang selalu mengingati Allah membawa semua kebaikan.” Lalu Rasulullah SAW menjawab: “Ya.”
[17]
Ibn al-Qayyim berkata: Sesungguhnya pelaku amalan apa sahaja, yang paling utama adalah yang paling banyak zikir (mengingat) kepada Allah SWT. Orang berpuasa yang paling utama adalah yang paling banyak mengingati Allah SWT dalam puasa mereka. Orang bersedekah yang paling utama adalah yang paling banyak mengingati Allah SWT. Orang melakukan haji yang paling utama adalah yang paling banyak mengingati Allah SWT dan demikianlah seluruh amalan soleh.
[18]
Salman al-Farisi R.A pernah ditanya: “Amalan apa yang paling utama?” Beliau menjawab: “Tidakkah kamu membaca al-Quran. (Firman Allah SWT) ‘وَلَذِكْرُ اللَّـهِ أَكْبَرُ’ (
Dan sesungguhnya mengingati Allah adalah lebih besar (faedahnya dan kesannya
) [Surah al-Ankabut: 45]
[19]
Ibn ‘Abbas R.A pernah ditanya: “Amalan apa yang paling utama?” Beliau menjawab: ‘وَلَذِكْرُ اللَّهِ أَكْبَرُ’ (
Dan sesungguhnya mengingati Allah adalah lebih besar (faedahnya dan kesannya
).
[20]
Daripada Yusairah seorang wanita Muhajirah, dia berkata: Rasulullah SAW bersabda kepada kami:
عَلَيْكُنَّ بِالتَّسْبِيحِ وَالتَّهْلِيلِ وَالتَّقْدِيسِ ، وَاعْقِدْنَ بِالْأَنَامِلِ ، فَإِنَّهُنَّ مَسْئُولَاتٌ مُسْتَنْطَقَاتٌ ، وَلَا تَغْفُلْنَ فَتَنْسَيْنَ الرَّحْمَة
Maksudnya: “Hendaklah kamu bertasbih (mengucapkan
subhanallah
), bertahlil (mengucapkan
laa ilaha illallah
), dan
bertaqdis
 (menyucikan Allah), dan hitungkanlah dengan hujung jari jemari kamu kerana itu semua akan ditanya dan diminta untuk bicara. Janganlah kamu lalai yang membuatkan kamu lupa dengan rahmat Allah.”
[21]
Abu ‘Ubaidah bin Abdullah bin Mas’ud berkata: “Ketika hati seseorang terus berzikir kepada Allah maka ia seperti berada dalam solat. Jika dia berada di pasar lalu dia menggerakkan kedua bibirnya untuk berzikir, maka itu lebih baik.”
Diriwayatkan daripada Abu Hurairah R.A bahawa Rasulullah SAW bersabda: Allah SWT berfirman:
أَنَا مَعَهُ إِذَا ذَكَرَنِي ، فَإِنْ ذَكَرَنِي فِي نَفْسِهِ ذَكَرْتُهُ في نَفْسِي ، وَإِنْ ذَكَرَنِي فِي مَلأٍ ذَكَرْتُهُ فِي مَلأٍ خَيْرٍ مِنْهُمْ
Maksudnya
: “Aku bersama hamba-Ku jika dia mengingati-Ku. Barangsiapa mengingati-Ku dalam dirinya, maka Aku ingat dia dalam diri-Ku. Barang siapa mengingat-Ku dalam kumpulan orang, Aku mengingatnya dalam kumpulan yang lebih baik darinya.”
[22]
Diriwayatkan daripada Anas bin Malik, Rasulullah SAW bersabda: Allah SWT berfirman:
يَا ابْنَ آدَمَ، إِنْ ذَكَرْتَنِي فِي نَفْسِكَ ذَكَرْتُكَ فِي نَفْسِي، وَإِنْ ذَكَرْتَنِي فِي مَلَأٍ ، ذَكَرْتُكَ فِي مَلَأٍ خَيْرٍ مِنْهُمْ وَإِنْ دَنَوْتَ مِنِّي شِبْرًا دَنَوْتُ مِنْكَ ذِرَاعًا، وَإِنْ دَنَوْتَ مِنِّي ذِرَاعًا دَنَوْتُ مِنْكَ بَاعًا، وَإِنْ أَتَيْتَنِي تَمْشِي أَتَيْتُكَ أُهَرْوِلُ
Maksudnya: “Wahai anak Adam, jika engkau mengingat-Ku dalam dirimu maka Aku mengingatmu dalam diri-Ku, jika engkau mengingatKu dalam kelompok maka Aku mengingatmu dalam kelompok yang lebih baik darinya. Jika engkau mendekati-Ku sejengkal, nescaya Aku akan mendekatimu sehasta. Apabila engkau mendekati-Ku sehasta, nescaya Aku akan mendekatimu sedepa. Apabila engkau datang kepadaKu dalam keadaan berjalan, nescaya Aku akan datang kepadamu dengan berlari.”
[23]
Imam Ahmad Ibn Hanbal  meriwayatkan hadis ini daripada Abu Sa’id al-Khudri, Rasulullah SAW bersabda:
أَكْثِرُوا ذِكْرَ اللَّهِ حَتَّى يَقُولُوا مَجْنُونٌ
Maksudnya:
 Banyakkan berzikir kepada Allah sehingga orang kata gila.
Riwayat Ahmad (11653), al-Hakim (1839), Ibn Hibban (817), al-Baihaqi (523) dalam
Syu’ab al-Iman,
 Abu Ya’la dalam
al-Musnad
 (2/521) dan al-Tabarani dalam
al-Du’a
 (521). Al-Hakim mensahihkan hadis  ini. Manakala Syeikh Syu’aib al-Arnaut menyatakan, sanadnya adalah dha’if.
Al-Munawi berkata: Ini kerana dengan sebab terlalu banyaknya zikrullah. Atau orang munafik menghina mereka dengan sebab zikrullah. Terdapat dalam hadis, di mana orang munafik berkata: Mereka ini yang berzikir sebagai menunjuk-nunjuk.
[24]
Zikir melahirkan kewalian, tanda ahli makrifat dan bukti seorang yang
siddiq
 (yang benar). Allah SWT telah memerintahkan hal ini kepada hamba-hamba-Nya. Firman Allah SWT:
فَاذْكُرُونِي أَذْكُرْكُمْ وَاشْكُرُوا لِي وَلَا تَكْفُرُونِ
Maksudnya:
 Kerana itu, ingatlah kepada-Ku nescaya Aku ingat (pula) kepadamu, dan bersyukurlah kepada-Ku, dan janganlah kamu mengingkari (nikmat) Ku.
[25]
Al-Mawardi mentafsirkan maksud ayat ini dengan dua pendapat iaitu:
Ingatlah kamu kepada-Ku dengan bersyukur, nescaya Aku ingat keadaanmu dengan pemberian nikmat.
Ingatlah kamu kepada-Ku dengan menerima segala arahan-Ku, nescaya Aku ingat kepadamu dengan pembalasan yang baik.
[26]
Ayat ini menjelaskan bahawa Allah SWT akan mengingati hamba-Nya dengan syarat hamba ingat kepada-Nya.
Ibn Kathir berkata: Daripada Sa’id bin Jubair, katanya: (Maksud ayat itu adalah), Ingatlah kepada-Ku dengan mentaati-Ku, nescaya aku mengingati kamu dengan keampunan-Ku. Dalam riwayat yang lain: Dengan rahmat-Ku.
[27]
Sesungguhnya zikir itu menghidupkan hati dan lalai itu mematikannya. Sahl bin Abdullah al-Tustari berkata:
“Tidak ada maksiat yang lebih pernah aku ketahui melainkan lupa untuk berzikir kepada Allah SWT.”
[28]

Zikir Tetapi Hati Lalai dan Tidak Khusyuk
Berzikir dalam keadaan lalai lebih baik daripada tidak berzikir langsung. Syeikh Ibn Ataillah al-Iskandari Rahimahullah berkata:
لا تَتْرُكِ الذِّكْرَ لِعَدَمِ حُضورِكَ مَعَ اللهِ فيهِ، لِأَنَّ غَفْلَتَكَ عَنْ وُجودِ ذِكْرهِ أَشَدُّ مِنْ غَفْلتِكَ في وُجودِ ذِكْرِهِ. فَعَسَى أَنْ يَرْفَعَكَ مِنْ ذِكْرٍ مَعَ وُجودِ غَفْلةٍ إلى ذِكْرٍ مَعَ وُجودِ يَقَظَةٍ، وَمِنْ ذِكِرٍ مَعَ وُجودِ يَقَظَةٍ إلى ذِكِرٍ مَعَ وُجودِ حُضورٍ، وَمِنْ ذِكِرٍ مَعَ وُجودِ حُضورٍ إلى ذِكِرٍ مَعَ وُجودِ غَيْبَةٍ عَمّا سِوَى المَذْكورِ، {وَمَا ذَلِكَ عَلَى اللَّهِ بِعَزِيزٍ}
Maksudnya: “Jangan kamu meninggalkan zikir, (menyebut atau mengingat Allah) disebabkan tidak hadir hatimu terhadap Allah dalam zikir itu, ini kerana kelalaianmu terhadap Allah ketika tidak berzikir lebih berat atau berbahaya daripada kelalaianmu terhadap Allah ketika kamu berzikir. Mudah-mudahan Allah SWT akan mengangkat darjatmu daripada zikir yang ada kelalaian, kepada zikir hati sentiasa sedar. Dan seterusnya kepada zikir  yang berserta kehadiran Allah dalam hati, dan akhirnya kepada zikir yang lenyap segala yang selain Allah. Dan itu semuanya tidaklah sukar bagi Allah.”
[29]
Mafhum daripada hikmah di atas adalah, dalam apa jua keadaan sekalipun, zikir hendaklah dilazimi. Ini kerana arahan zahir menyuruh zikir dan dengan izin Allah asbab zikir boleh membawa kepada ingatan dan akhlak yang mulia terlahir daripada seseorang. Allah menyuruh kita agar zikir kepada-Nya dengan sebanyak-banyaknya.
Contohnya, seseorang yang berzikir kalimah tayyibah ‘لا إله إلا الله’  sebanyak 100 kali. Jika hatinya mula dengan lalai, mungkin sahaja pada kali ke-89, Allah campakkan kesedaran dan hadir hati. Ini lebih baik daripada tidak berzikir langsung. Asalnya, seseorang yang berzikir itu tetap beroleh pahala walaupun tidak mengetahui maknanya, tetapi adalah lebih baik dan meninggalkan kesan pada hati, jika kita dapat mengkaji makna dan menghayatinya.
Daripada Jabir bin Abdillah  R.A, sabda Rasulullah SAW:
أَفْضَلُ الذِّكْرِ لاَ إِلَهَ إِلاَّ اللَّهُ
Maksudnya:
“Sebaik-baik zikir ialah
‘لاَ إِلَهَ إِلاَّ اللَّهُ’
 (Tiada tuhan yang layak disembah melainkan Allah).”
[30]
Daripada Abdullah bin Busr RA berkata
: “Seorang lelaki bertanya Rasulullah SAW: Sesungguhnya syariat Islam terlalu banyak untuk aku amalkan. Justeru tolong beritahu aku untuk aku menjadikan amalan seharianku.”
 Rasulullah SAW bersabda:
لاَ يَزَالُ لِسَانُكَ رَطْبًا مِنْ ذِكْرِ اللَّهِ
Maksudnya:
  “Hendaklah lidah kamu selalu basah dengan berzikir kepada Allah (yakni terus meneruslah berzikir kepada Allah).”
[31]
Guru kami, Syeikh ‘Atiyyah Salim berkata: Jangan kamu jadikan lidahmu kosong daripada zikrullah. Ini tidak menegah kamu sekalipun kamu sedang melakukan sesuatu pekerjaan, tetapi lidahmu sentiasa zikrullah. Jika sekiranya kamu tidak mampu melakukan dengan lidahmu, maka zikirlah dengan hatimu, iaitu merasakan
muraqabatullah
.
[32]
Daripada ‘Aisyah R.Anha, katanya:
كَانَ رَسُوْلُ اللهِ – صَلَّى اللهُ عَلَيْهِ وَسَلَّمَ – يَذْكُرُ اللهَ عَلَى كُلِّ أَحْيَانِهِ
Maksudnya: “Rasulullah SAW selalu berzikir (mengingati) Allah pada setiap waktunya.”
[33]
Hadis ini adalah bagi menunjukkan prinsip asas iaitu zikir kepada Allah dalam segala keadaan. Meskipun dalam keadaan berhadas atau berjunub. Zikir boleh dilakukan dengan bertasbih (mengucapkan subhanallah), bertahlil (mengucapkan lailaha illallah), bertakbir (mengucapkan Allahu Akbar), bertahmid (mengucapkan alhamdulillah) dan zikir lainnya yang dibolehkan dalam segala keadaan menurut kesepakatan umat Islam. Yang diharamkan daripada zikir adalah membaca al-Quran iaitu membaca satu ayat dan selebihnya.
[34]
Wallahu a’lam.
Bertarikh: 30 Mac 2022 bersamaan 27 Syaaban 1443H

[give_form id=”14962″]

[1]
 Lihat
al-Riyadh al-Nadhirah
, hlm. 245
[2]
 Lihat
al-Zikr wa Atharuh fi Dunya al-Muslim wa Akhiratih
, hlm. 17-20
[3]
 Lihat
al-Futuhat al-Rabbaniyyah Syarh al-Azkar al-Nawawiyyah
, 1/396
[4]
 (Surah Taha: 14)
[5]
 (Surah al-Ahzab: 41-42)
[6]
 Lihat
Mirqat al-Mafatih
, 1/478
[7]
 (Surah Taha: 124)
[8]
 Lihat
al-Jami’ li Ahkam al-Quran,
11/258
[9]
 Lihat
Iqaz al-Himam
, 1/62
[10]
 (Surah al-Ahzab: 41)
[11]
 Lihat
t
afsir al-Quran al-‘Azim
, 6/433
[12]
 (Surah al-Insan: 25)
[13]
 Riwayat al-Bukhari (6407)
[14]
 Riwayat Ahmad (27102). Syeikh Syu’aib al-Arna’uth menilai sanad hadith ini adalah sahih.
[15]
 Riwayat al-Tirmizi (3377), Ibn Majah (3790), Imam Malik dalam al-Muwatta’ (524), Ahmad (21702), al-Hakim dalam al-Mustadrak (1825) dan al-Tabarani dalam al-Du’a (1872). Syeikh Syu’aib al-Arnauth menyatakan hadis ini sanadnya sahih.
[16]
 Lihat
Tuhfah al-Ahwazi
, 9/318
[17]
 Riwayat Ahmad (3/438) dan al-Tabarani dalam al-Mu’jam al-Kabir (407)
[18]
 Lihat
al-Wabil al-Soyyib
, hlm 152
[19]
 Lihat
Jami’ al-Bayan
, 20/183
[20]
 Lihat
al-Wabil al-Soyyib
, hlm 152
[21]
 Riwayat al-Tirmizi (3583) dan Abu Daud (1501). Al-Hafiz Abu Tahir menyatakan sanad hadis ini hasan.
[22]
 Riwayat al-Bukhari (7405), (7505), (7537) dan Muslim (2675)
[23]
 Riwayat Imam Ahmad (12405)
[24]
 Lihat
al-Tanwir Syarh al-Jami’ al-Saghir
, 3/54
[25]
 (Surah al-Baqarah: 152)
[26]
 Lihat
al-Nukat wa al-‘Uyun
, 1/208
[27]
 Lihat
Tafsir al-Quran al-‘Azim
, 1/465
[28]
 Lihat
al-Risalah al-Qusyairiyyah
, 1/102
[29]
 Lihat
Ahasin al-Kalim Syarh al-Hikam,
hikmah ke-47, 1/25-36
[30]
 Riwayat al-Tirmizi (3383), Ibn Majah (3800) dan al-Nasa’ie dalam al-Sunan al-Kubra (10667)
[31]
 Riwayat al-Tirmizi (3375), Ahmad (3375), Ibn Majah (3793), Ibn Hibban (2317), al-Hakim (1/495). Syeikh Syu’aib al-Arnaut menyatakan bahawa sanad hadis ini sahih. Al-Hafiz Abu Tahir menyatakan sanad hadis ini hasan.
[32]
 Lihat
Syarh Bulugh al-Maram
, 1/456
[33]
 Lihat
Syarh Bulugh al-Maram
, 1/456
[34]
 Lihat
Taudhih al-Ahkam
, 1/250


#795: Jual Beli Ular

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hukum menjual beli ular?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Ular menurut Kamus Dewan Edisi Keempat merupakan binatang menjalar yang tidak berkaki dan kulitnya bersisik. Ia juga terbahagi kepada dua, sama ada yang berbisa dan yang tidak berbisa.
[1]
Ular merupakan reptilia karnivor yang panjang dan berkaki dalam
suborder Serpentes
. Seperti semua spesies
Squamata
, ular merupakan vertebrat amniot ektoterma yang berkulitkan sisik yang bertindan-tindih. Kebanyakan spesies ular mempunyai tengkorak yang lebih banyak sendinya berbanding leluhur cicaknya supaya mudah untuk menelan mangsa yang lebih besar daripada kepalanya dengan rahang yang amat mudah gerak. Untuk menampung badan ular yang sempit, organ-organ yang berpasangan (seperti ginjal) tersusun secara berikut-ikut, bukan bersebelahan, apalagi kebanyakan ular hanya mempunyai sebatang paru-paru. Sesetengah spesies mempunyai
girdel pelvis
 dengan sepasang cakar vestij di sebelah kloaka. Juga terdapat jenis reptilia yang tidak berkaki tetapi bukan ular, iaitu cicak tanpa kaki; bezanya adalah, ular tiada kelopak mata dan telinga luaran.
[2]
Suruhan Membunuh Ular
Ular ialah haiwan yang berbahaya dan memudharatkan. Bahkan Nabi SAW memerintahkan untuk membunuh mereka di mana sahaja mereka ditemui. Hal ini sebagaimana yang diriwayatkan daripada Aisyah R.Anha, Rasulullah SAW bersabda:
خَمْسٌ فَوَاسِقُ يُقْتَلْنَ فِي الْحِلِّ وَالْحَرَمِ : الْحَيَّةُ ، وَالْغُرَابُ الْأَبْقَعُ ، وَالْفَأْرَةُ ، وَالْكَلْبُ الْعَقُورُ ، وَالْحُدَيَّا
Maksudnya
: “
Lima binatang fawasiq yang boleh dibunuh di tanah halal dan haram (atau dalam keadaan berihram), iaitu ular, burung gagak hitam bercampur putih, tikus, anjing gila, burung helang
.
[3]
Imam al-Nawawi menyatakan di dalam syarahnya: Perkataan
fawasiq
 yang di dalam hadith ini bermaksud binatang-binatang pengganggu dan perosak. Berdasarkan hadith ini juga, kebanyakan ulama’ bersepakat bahawa harus membunuh binatang-binatang tersebut sama ada di tanah haram dan juga di luar tanah haram.
[4]
Hukum Jual Beli Ular
Pada asasnya jual beli haiwan ini bergantung pada jenis binatang, haiwan atau serangga tersebut. Jika ia bermanfaat kepada manusia, seperti haiwan ternakan daripada ayam, lembu dan seumpamanya, maka sah jual beli binatang yang bermanfaat seumpama ini.
Manakala, jika binatang itu tidak bawa manfaat atau faedah kepada manusia, seperti kucing hutan (kerana sifatnya yang liar), kumbang, kala jengking, ular, cacing, tikus, semut, anjing, khinzir dan lain-lain yang tidak berfaedah di sisi manusia (malah menimbulkan kerosakan seperti tikus, ular dan khinzir), maka tidak sah jual beli binatang atau serangga seperti ini.
Pengarang kitab al-Fiqh al-Manhaji berkata: “
Tidak sah menjual serangga berbisa atau haiwan yang tidak boleh dimanfaatkan
. Tetapi, menjual harimau untuk tujuan memburu, gajah untuk tujuan peperangan, monyet untuk tujuan mengawal harta, lebah dengan tujuan mendapatkan madu dan seumpamanya, ia dibenarkan. Ia dibenarkan atas alasan semua binatang ini ada manfaatnya berdasarkan adat dan dibenarkan oleh syarak.”
[5]
Imam al-Nawawi di dalam
al-Majmu’
 berkata:”Haiwan yang tidak bermanfaat (atau tidak berfaedah kepada manusia) tidak sah untuk dijual beli, seperti kumbang, kala jengking, ular, cacing, tikus, semut dan serangga lain seumpamanya.
Ashab
 kami (Ulama’ al-Syafi’iyyah) berkata: (haiwan-haiwan ini) tidak dilihat sebagai haiwan yang bermanfaat, melainkan jika ada pun manfaatnya, manfaatnya terlalu kecil.”
[6]
Di dalam
al-Mausu’ah al-Fiqhiyah al-Kuwaitiyah
,
 dinyatakan bahawa para fuqaha’ bersepakat bahawa tidak boleh dijual beli haiwan
hasyarat
 (seperti serangga) yang tidak memberi manfaat kerana tidak menepati syarat barang jualan iaitu barangan yang mempunyai nilai manfaat. Disebabkan itu, haram untuk menjual  haiwan
hasyarat
seperti tikus, ular, kala jengking, kumbang, semut dan seumpamanya. Manakala sekiranya sebahagian haiwan serangga mempunyai manfaat, maka ia harus dijual seperti ulat sutera untuk dijadikan kain sutera dan serangga lebah yang boleh menghasilkan madu.
[7]
Imam al-Nawawi menyatakan lagi di dalam
Syarh Sahih Muslim
,: “Jika ia termasuk (haiwan) yang bermanfaat (atau beri faedah pada manusia), maka menjualnya adalah sah dan duit jualannya juga halal. Inilah pandangan mazhab kami (al-Syafi’e) dan mazhab kesemua ulamak, kecuali (satu pandangan) yang diriwayatkan oleh Ibnu al-Munzir.”
[8]
Kesimpulan
Sebagai kesimpulan, kami menyatakan bahawa
hukum menjual beli haiwan yang berbahaya seperti ular adalah diharamkan sebagaimana hujah yang kami kemukakan
. Justeru, tidak boleh bagi sesiapa yang ingin memiliki ular dengan membelinya atau seumpamanya kerana haiwan ini sangat bahaya dan sukar dikawal oleh manusia.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 30 Mac 2022 bersamaan 27 Syaaban 1443H

[give_form id=”14962″]
[1]
 Lihat
https://prpm.dbp.gov.my/cari1?keyword=ular
[2]
 Lihat
https://ms.wikipedia.org/wiki/Ular
[3]
 Riwayat al-Bukhari (3314) dan Muslim (1198),
[4]
 Lihat
Syarh al-Nawawi ‘ala Sahih Muslim
, 8/113-114
[5]
 Lihat
al-Fiqh al-Manhaji,
 6/1299-1300
[6]
 Lihat
al-Majmu’ Syarh al-Muhazzab,
9/286
[7]
 Lihat
al-Mausu’ah al-Fiqhiyah al-Kuwaitiyah,
17/280
[8]
 Lihat
Syarh al-Nawawi ‘ala Sahih Muslim
, 5/420


#796: Basmalah ketika Berwuduk

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum membaca basmalah ketika berwuduk, wajib atau sunat? Mohon pencerahan. Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan riwayat daripada Abu Hurairah R.A, bahawa Rasulullah SAW bersabda:
كلُّ كلامٍ، أو أمرٍ ذي بالٍ لا يُفتَحُ بذِكْرِ اللَّهِ عزَّ وجلَّ فَهوَ أبترُ
Maksudnya:
 “
Setiap ucapan atau perkara yang tidak dimulai dengan mengingati Allah ‘Azza wa Jalla (zikrullah), maka amalan tersebut akan terputus.
”
[1]
Menurut Imam al-Nawawi, maksud perkara penting dalam hadith di atas ialah sesuatu perkara yang dititikberatkan oleh seseorang itu. Manakala makna terputus pula bermaksud kurangnya keberkatan. Justeru, para ulama berpendapat disunatkan untuk memulakan setiap penulisan, pembelajaran, pengajaran, khutbah, percakapan dan lain-lain perkara yang dilihat penting dengan memuji Allah SWT.
[2]
Berbalik kepada soalan yang ditanyakan, secara umumnya para ulama telah berbeza pendapat mengenai perkara ini kepada dua pendapat. Pendapat pertama menyatakan bahawa hukumnya adalah wajib dan ini merupakan pendapat Imam Ahmad.
[3]
 Hal ini adalah berdasarkan kepada hadith daripada Nabi SAW, Baginda bersabda:
لا وُضُوءَ لِمَنْ لَمْ يَذْكُرْ اسْمَ اللَّهِ عَلَيْهِ
Maksudnya:
 “
Tidak ada wuduk bagi sesiapa yang tidak menyebut nama Allah
.”
[4]
Manakala pendapat kedua, jumhur ulama berpendapat membaca basmalah termasuk dalam sunat wuduk dan bukannya wajib. Ini adalah sebagaimana disebutkan oleh Imam al-Nawawi bahawa hukumnya adalah sunat dan bukannya wajib. Jika ditinggalkan secara sengaja, wuduknya tetap sah. Ini merupakan pendapat mazhab Syafi‘i, Malik, Abu Hanifah dan jumhur ulama, termasuklah juga merupakan salah satu riwayat daripada Imam Ahmad.
[5]
 Hal ini adalah berdasarkan kepada beberapa dalil dan hujah. Di antaranya, Nabi SAW telah mengajarkan seseorang mengenai cara berwuduk, Baginda bersabda:
تَوَضَّأْ كَمَا أَمَرَكَ اللَّهُ
Maksudnya:
 “
Berwuduklah sebagaimana yang Allah perintahkan kamu.
”
[6]
Ini merupakan isyarat kepada firman Allah SWT:
يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ
Maksudnya:
 “
Wahai orang yang beriman, apabila kamu hendak mengerjakan sembahyang (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian dari kepala kamu, dan basuhlah kedua belah kaki kamu meliputi buku lali.
”
[7]
Imam al-Nawawi menyatakan bahawa tidak terdapat dalam ayat di atas, perintah atau kewajipan untuk membaca basmalah.
[8]
Selain itu, terdapat juga riwayat daripada Abu Hurairah R.A, bahawa Rasulullah SAW bersabda:
إنَّها لا تَتِمُّ صَلاةُ أحَدِكم حتى يُسبِغَ الوُضوءَ كما أمَرَهُ اللهُ عزَّ وجلَّ، فيَغسِلَ وَجهَه ويَدَيْه إلى المِرفَقَيْنِ، ويَمسَحَ برَأسِه ورِجلَيْه إلى الكَعبَيْنِ
Maksudnya:
 “
Sesungguhnya tidak sempurna solat seseorang daripada kamu sehinggalah dia menyempurnakan wuduk sebagaimana yang diperintahkan oleh Allah ‘Azza wa Jalla. Maka, dia membasuh wajahnya, kedua tangannya meliputi siku, menyapu kepalanya dan (membasuh) kedua kakinya meliputi buku lali
.”
[9]
Dalam hadith di atas, tidak disebutkan bahawa Nabi SAW membaca basmalah. Justeru, ia menunjukkan bahawa membaca basmalah ketika berwuduk tidak diwajibkan.
[10]
 Selain daripada itu, mereka juga berhujah dengan menyatakan bahawa kebanyakkan hadith-hadith yang menceritakan mengenai sifat wuduk Nabi SAW tidak menyebutkan di dalamnya bacaan basmalah. Maka, jika ia adalah wajib, sudah tentu akan disebutkan.
[11]
 Pendapat ini juga dipegang dan dipilih oleh ramai dalam kalangan ulama mazhab Hanbali seperti al-Khiraqi dan Ibn Qudamah.
[12]
 Lebih-lebih lagi hadith yang diguna pakai sebagai dalil yang mewajibkan, dinilai sebagai dhaif di sisi sebahagia ulama seperti Imam al-Nawawi, al-Baihaqi dan Ahmad. Imam Ahmad pernah ditanya berkenaan bacaan basmalah ketika berwuduk. Beliau menjawab, tidak ada hadith yang sabit daripada Nabi SAW, mahupun yang baik sanadnya dalam hal ini.
[13]
 Di samping itu, ada juga dalam kalangan mereka yang berpendapat, jika hadith itu sahih sekalipun, maknanya adalah merujuk kepada ‘wuduk yang sempurna’ dan bukannya ‘wuduk yang sahih.’
[14]
 Oleh itu, hadith — yang menjadi dalil bagi pendapat pertama — jika sahih adalah menunjukkan kepada sunat membaca basmalah dan bukannya mewajibkannya.
Kesimpulannya
Berdasarkan kepada perbahasan dan perbincangan di atas,
kami berpendapat bahawa membaca basmalah ketika berwuduk adalah termasuk dalam perkara sunat dalam berwuduk

dan bukannya wajib
 sebagaimana pendapat mazhab Syafi‘i dan jumhur ulama. Oleh itu, seseorang yang meninggalkan bacaan basmalah itu ketika berwuduk, wuduknya tetap dikira sah.
Walau bagaimanapun, sebaik-baiknya janganlah sesekali kita meninggalkan bacaan basmalah ini sebagai langkah berhati-hati dan keluar daripada khilaf kerana keluar daripada khilaf itu adalah lebih utama dan digalakkan.
[15]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 30 Mac 2022 bersamaan 27 Syaaban 1443H

[give_form id=”14962″]
[1]
 Riwayat Ahmad (8712); Ahmad Syakir menyatakan bahawa sanadnya adalah sahih. Manakala Syu‘aib al-Arna’ut pula menyebutkan bahawa sanadnya adalah dhaif. Begitu juga riwayat Ibn Majah dengan hadith seumpamanya (1894)
[2]
 Lihat
al-Majmu‘ Syarh al-Muhazzab
, 1/73.
[3]
 Lihat
al-Mughni
, 1/145.
[4]
 Riwayat al-Tirmizi (25); hadith ini dinilai hasan oleh al-Albani.
[5]
 Lihat
al-Majmu‘ Syarh al-Muhazzab
, 1/346.
[6]
 Riwayat al-Tirmizi (302); hadith ini dinilah sahih oleh al-Albani.
[7]
 Surah al-Ma’idah: 6
[8]
 Lihat
al-Majmu‘ Syarh al-Muhazzab
, 1/346-347.
[9]
 Riwayat Abu Daud (858)
[10]
 Lihat
al-Sunan al-Kubra
, 1/44.
[11]
 Lihat
al-Syarh al-Mumti‘
, 1/130.
[12]
 Lihat
al-Mughni
, 1/145;
al-Insaf
, 1/128.
[13]
 Lihat
al-Mughni
, 1/145;
al-Majmu‘ Syarh al-Muhazzab
, 1/343;
al-Sunan al-Kubra
, 1/43.
[14]
 Lihat
al-Majmu‘ Syarh al-Muhazzab
, 1/347;
al-Mughni
, 1/146.
[15]
 Lihat
Mausu‘ah al-Qawaid al-Fiqhiyyah
, 3/278.